Biti vojnik CG čast i izazov za mlade – Plus Radio\nHome / Društvo / Biti vojnik CG čast i izazov za mlade\nBy Plus Radio on 17/07/2017 Vrijeme: 08:35\n„Politika Ministarstva je da se kroz promovisanje stalnog usavršavanja, učenja i upravljanja pojedinačnim karijernim razvojem, stvaraju uslovi da te razvojne mogućnosti budu dostupne svim zaposlenima. Takođe, da budu usklađene, kako sa potrebama službe, tako i pojedinačnim rezultatima rada, profesionalnim kompetencijama i ličnim ambicijama. Tako se dugoročno obezbjeđuje napredovanje u karijeri najsposobnijih kadrova, njihovo zadržavanje u sistemu i motivacija za svakog zaposlenog koji profesionalno i stručno obavlja zadatke i ima aspiracije da izgrađuje svoju karijeru“, poručio je Volkov.\nVojska stalno usavršava svoj kadar\nOn je kazao da je prednost vojne profesije što mladima obezbjeđuje siguran, a izazovan, posao i karijerni razvoj kroz besplatno obrazovanje i usavršavanje, u koje Ministarstvo mnogo investira.\nVojnici učestvuju u misijama širom svijeta\n„Mogućnosti usavršavanja i obuka su brojne zahvaljujući podršci partnerskih zemalja i razvoju novih operativnih sposobnosti, učešćem u međunarodnim mirovnim misijama i operacijama. Takođe, Ministarstvo puno radi na unapređenju personalne podrške zaposlenima kroz različite mjere kao što su poboljšanje uslova rada, rješavanje stambenih pitanja u skladu sa mogućnostima, kroz adekvatne motivacione mjere zasnovane na radnoj uspješnosti, osiguranje života i zdravlja zaposlenih, stvaranje povoljne radne atmosfere kroz poštovanje etičkih principa u odnosima između zaposlenih“, objasnioje Volkov, naglasivši da profesionalni vojnici imaju određena materijalna prava, koja nemaju drugi zaposleni u javnom sektoru.\nNajsposobniji se motivišu za nastavak karijere\nVojska ulaže u karijeru mladih\nDirektor direktorata za ljudske resurse kazao je da se Vojska Crne Gore mladima približava kroz kvalitetno informisanje o njenoj ustavnoj ulozi.\nVojničkom pozivu ne fali izazova\n„Kroz promovisanje obrazovanja na inostranim vojnim akademijama gdje mladi ljudi stiču najbolja vojno-stručna znanja i nakon završetka obrazovanja primaju se u službu u Vojsci u početnom činu oficira. Takođe, afirmacija Vojske, kao organizacije u kojoj zaposleni mogu graditi uspješnu karijeru kroz stalno investiranje u njihovo stručno usavršavanje, razvoj i napredovanje kako bi maksimalno ostvarili svoj profesionalni potencijal, jedan je od ključnih elemenata za privlačenje mladih kvalitetnih kadrova“, rekao je on.\nVolkov je poručio da se, u saradnji s Ministarstvom prosvjete, Vojska približava i djeci predškolskog uzrasta na njima primjeren način, kroz naglašavanje civilne i humane uloge, ali i da je vrlo značajno uključivanje NVO sektora.\nČast je biti vojnik svoje zemlje\nOgromno interesovanje za Vojni kamp za mlade\nIstakao je da se kao vrlo uspješan promotivni mehanizam pokazao Vojni kamp za mlade, koji je počeo da se organizuje prošle godine.\n„Cilj kampa je i približavanje Vojske mladim ljudima, kroz sticanje jedinstvenog iskustva boravkom u jedinicama Vojske, gdje se upoznaju sa pojedinim segmentima života i rada u Vojsci, i gdje kroz vojnu obuku, sportsko-rekreativne, kulturno-zabavne aktivnosti i druženje, razvijaju timski duh, disciplinu i liderske sposobnosti. Namjera je i da se srednjoškolcima, učenicima prvenstveno trećeg i četvrtog razreda, približi vojni poziv i prednosti koje on pruža, u smislu obrazovanja i usavršavanja, sigurnosti posla i razvoja karijera“, kazao je direktor Direktorata za ljudske resurse Ministarstva odbrane.\nZmije na meniju, aplinizam, vježbe – Vojni kamp za mlade (foto: MOD)\nOn je istakao da žali što nijesu mogli izaći u susret svim srednjoškolcima zainteresovanim za kamp, jer je interesovanje bilo ogromno, a broj učesnika ograničen.\n„Napominjem da je selekcija učesnika Vojnog kampa izvršena od strane deset izabranih škola iz svih crnogorskih regija.\nBrojni zainteresovani srednjškolci su se putem mejlova i društvenih mreža obratili Ministarstvu i iskazali želju da budu učesnici Ljetnjeg vojnog kampa“, objasnio je Volkov.\n„Bitno je povećan broj sadržaja praktične obuke u odnosu na prethodnu godinu“\nVojnici uče srednjoškolce topografiji, logoravanju, alpinizmu…\nNapomenuo je da će u Kampu mladi učiti topografiju, orijentiring, rukovanje naoružanjem i gađanje, logorovanje, obuku na brzim vodama, sanitetsku obuku i alpinističku obuku.\n„Bitno je povećan broj sadržaja praktične obuke u odnosu na prethodnu godinu. Takođe, određene obuke su unaprijeđene na osnovu naučenih lekcija iz prethodno organizovanog kampa i analize upitnika koji su popunjavali učesnici i iskazivali kako pohvale tako i kritike. Unaprijeđena je saradnja sa Ministarstvom prosvjete i Ministarstvom sporta, nevladinim organizacijama i međunarodnim partnerima. Za najbolje učesnike kampa obezbijediće se posjeta centrima za obuku kadeta u Velikoj Britaniji i učešće na Ljetnjoj školi `Planeta u tvojim rukama`, na Ivanovim koritima“, rekao je Volkov.\nDruženje uz logorsku vatru u Vojnom kampu za mlade (foto: MOD)\nDobra saradnja s NVO\nOn se osvrnuo i na saradnju sa NVO sektorom, rekavši da je Ministarstvo odbrane iniciralo održavanje kvartalnih konsultativnih sastanaka sa nevladinim organizacijama, čije je područje djelovanja izrada i implementacija projekata i programa koji su namijenjeni mladima.\n„Svrha sastanaka je razmjena mišljenja, prijedloga i sugestija i zajedničkog djelovanja u kreiranju politika koje će mladima približiti kako ulogu i značaj Vojske Crne Gore u sistemu odbrane i bezbjednosti, tako i sve mogućnosti i prednosti vojnog poziva. Konkretno, kada je u pitanju Ljetnji vojni kamp, na konsultativnom sastanku koji je održan krajem maja, dogovoreno je učešće PRONE i Balonarskog kluba, koji će se svojim aktivnostima predstaviti učesnicima Kampa. Takođe, moram istaći veoma dobru saradnju sa NVO u oblasti implementacije politika rodne ravnopravnosti“, poručio je Volkov.\nObjasnio je da je Ministarstvo veoma angažovano na proširenju saradnje sa NVO koje se bave mladima, te da je u planu da se ove godine objavi javni poziv nevladinim organizacijama za dostavljanje predloga projekata na temu „Vojska Crne Gore i mladi – udružimo potencijale“.\nNa Vojnom kampu se uči i rukovanje vazdušnom puškom (foto: MOD)\n„Već smo imali konsultativni sastanak sa predstavnicima petnaest nevladinih organizacija, nakon kojeg je uslijedio poziv za prijedlog njihovog predstavnika za člana Komisije koja će izabrati najbolja projektna rješenja, čije će finansiranje obezbijediti Ministarstvo. Cilj tog projekta je da se mladima približi uloga i značaj Vojske Crne Gore i vojnog poziva i da se povratno dobiju smjernice kako bi se kreirale i unaprijedile politike djelovanja ka navedenoj populaciji. Naravno, ima još dosta prostora za jačanje te saradnje u oblasti ljudskih resursa“, kazao je direktor Direktorata za ljudske resurse Ministarstva odbrane.\nIstakao je da taj resor prepoznaje NVO kao efikasan mehanizam za ostvarenje različitih ciljeva društvenog razvoja, jer ima stručni potencijal i svojim projektnim idejama koje bi povezivale Vojsku Crne Gore i mlade, može da da veliki doprinos afirmaciji Vojske i vojnog poziva.\nBrojne karijerne mogućnosti u Vojsci\n„Naš zadatak je da prepoznamo taj potencijal i da ga udruženi, na principima partnerstva i transparentnosti, stavimo u funkciju ostvarenja naših strateških ciljeva, a strateški cilj je svakako jačanje imidža Ministarstva odbrane i Vojske Crne Gore, odnosno promocija vojnog poziva među mlađom populacijom“, kazao je Volkov.\n← Previous Story “Svega” 13 crnogorskih državljana sa crvenom potjernicom\nNext Story → Ukinuti liste čekanja za opijatske zavisnike


RTS :: Đerona: Ostaje žal za drugom fazom EP, ponosan sam na tim\nRukomet Đerona: Ostaje žal za drugom fazom EP, ponosan sam na tim\nčetvrtak, 20. jan 2022, 13:27 -> 13:47\nSelektor rukometaša Srbije Toni Đerona rekao je, sumirajući utiske posle Evropskog prvenstva, da ostaje žal za neostvarenim plasmanom u drugu rundu takmičenja.\nRukometaši Srbije završili su učešće na EP nakon preliminarne faze takmičenja u Segedinu, posle pobede protiv Ukrajine i dva poraza od Hrvatske i Francuske.\n"Ostaje žal za neostvarenim plasmanom u drugu rundu takmičenja, pre svega zbog prilike da igramo još utakmica jer to je ono što nam nedostaje - veći broj zvaničnih utakmica, više međunarodnih utakmica kako bi se steklo neophodno iskustvo. Sa jedne strane, za iskustvo ekipe, a sa druge strane i za pojedne igrače", rekao je Đerona za sajt Rukometnog saveza.\nSrbija je sa skorom od 1-2 završila kao treća u grupi A i u generalnom plasmanu našla se na 14. mestu.\n"Imamo nekoliko igrača koji u svojim klubovima igraju evropska takmičenja, ali veliki broj igrača nema takvo iskustvo ili ima vrlo malo iskustva tog tipa. Ono što je dobro jeste da smo u svim utakmicama igrali kao tim."\n"Neki igrači su otpadali zbog korone, drugi su se vraćali u ekipu i na utakmice sa samo dva ili tri treninga i bilo je teško održati tim. Ali svi igrači i ceo stručni štab je uradio izuzetan posao i mislim da, iako smo izgubili od Hrvatske i Francuske, svi mogu biti ponosni na ekipu", rekao je Đerona.\nSelektor je govorio i o tome šta je bilo dobro, a šta manje dobro na takmičenju.\n"Ono što je bilo negativno je svakako korona i problemi vezani za nju, a pozitivno - karakter koji je pokazao tim u važnim trenucima. Bilo je problema, ali ekipa je održala zajedništvo, identitet. To nije bilo iznenađenje, ali sam ponosan na momke i to mi daje nadu za budućnost, da kada budemo kompletni možemo napraviti dobre stvari", kaže Đerona, koji je objasnio i šta je najveća snaga ove ekipe.\n"To bi sigurno bila odbrana. Imamo snažnu odbranu, iako je u pojedinim trenucima bilo grešaka, ali smo pokazali da smo ekipa kojoj je teško dati gol, a to se uglavnom dešavalo u trenucima kada izgubimo loptu i kada protivnici stvore kontranapad."\n"Mada i u takvim situacijama, naši golmani su obavljali dobar posao i u svakom slučaju moramo da očuvamo dobru odbranu kojom sam veoma zadovoljan. Ono na čemu treba više da se radi je napad i da poboljšamo tranziciju", zaključio je Đerona.


Beta 8. jula 2019. 22:50\nBivša predsednica Vrhovnog suda Srbije Vida Petrović Škero rekla je u Kragujevcu da Srbiji „treba 20 godina“ da dodje do „nezavisnog pravosudja“ koje će gradjanima „garantovati pravo na pravično sudjenje“.\n„Mislim da nam sada treba 20 godina da dodjemo do nezavisnog pravosudja jer je to proces“, rekla je Petrović Škero na prvoj javnoj tribini „Kragujevac slobodno“ koja je održana ispred Doma sindikata.\nPetrović Škero je rekla da se u poslednje dve do tri godine, donosi oko 200 zakona godišnje, a u nekim „starim vremenima“, je bilo po desetak godišnje.\n„Te zakone više niko ne može da prati, ti zakoni su u koliziji sami sa sobom i ti zakoni ne mogu obezbediti vladavinu prava, niti obezbedjenje prava gradjanima“, rekla je Petrović Škero.\nOna je o donetom Zakonu o komunalnoj miliciji rekla da u vezi sa njim „nije bilo prave javne diskusije“, a da „ni struka nije dala svoju reč“.\n„Mi ne znamo tačno kakva je posledica tog zakona, niti znamo zašto je taj zakon donet, da li da se zaposli u celoj Srbiji još više ljudi koji pripadaju partiji ili se pravi zato da bi se obezbedio bolji život gradjanima“, rekla je Petrović Škero.\nUpitala je „zašto se insistira na tome kada uglavnom sve to može i policajac“.\nOna je dodala da je profesionalna etika važna i u pravosudju i da sudija ne može da ćuti kada se donese zakon, ni gradjanin kada sudija iskritikuje zakon.\n„Ne može gradjanin da ćuti kada u parlamentu dodje do linča sudije koji je, zamisli, izašao i rekao- taj zakon nije u redu. Pa, ko će to da kaže ako neće da kaže pravnik“, rekla je Petrović Škero.\nAkademik Dušan Teodorović je ocenio da Srbijom trenutno vlada „veoma dobro organizovana mafija“ ili „kriminalna banda“ na čijem je čelu predsednik Srbije Aleksandar Vučić.\nNaveo je primer obrazovanja gde vlada „potpuni kriminal“.\nKazao je da u Srbiji ima „nekoliko hiljada diploma koje moraju da budu poništene“.\nDodao je da je vlast napravila „svoje ljude koji izdaju diplome o formalnim kvalifikacijama partijskim kadrovima“ i da je „pokrila javnu upravu i ministarstva“.\n„Samo u Ministarstvu unutrašnjih poslova radi preko 1.000 ljudi kojima je Megatrend obezbedio diplomu“, rekao Teodorović.\nPrema njegovim rečima ima „neverovatnih primera korupcije“ u visokom obrazovanju.\nTeodorović je kazao da je i Vlada „ogrezla u korupciju“ i naveo da brat Ane Brnabić „radi informatičke poslove“ za Vladu, a da je otac ministra unutrašnjih poslova Nebojše Stefanovića prošle godine „izvozio oružje za Saudijsku Arabiju“, za šta dozvolu daje MUP.\nPomenuo je i „afere je ministra finansija Siniše Malog“ i „lekara zemunskog klana“ Zlatibora Lončara.\n„To je ta vrsta autocenzure koja nam i ne da da izađemo iz stanja u kome se nalazimo. To je ogroman broj ljudi“, rekao je Bakić.\nNaveo je da u Beogradu vlada grupa „urbanih vandala“ koji rade „šta hoće“.\nBakić je rekao da Beogradu „nema spasa“ i da je struka u „mišjoj rupi“.\nStanje u zemlji je opisao „kao teror“ i da na red dolazi etika gradjanske odgovornosti.\n„Kada trpe teror gradjani moraju da daju otpor, to je jedino normalno. Znači – gradjanska neposlušnost“, rekao je Bakić.


Na današnji dan 1975. godine, košarkaši Jugoslavije postali su šampioni Evrope pobedom nad reprezentacijom SSSR u Beogradu.\n1215 - Engleski kralj Džon (John) je pod pritiskom plemstva prihvatio dokument Magna Carta Libertatum (Velika povelja slobode) - temelj državnog uređenja, simbol borbe protiv apsolutizma i jedan od najznačajnijih dokumenata britanske i evropske ustavne istorije.\n1467- Umro je vojvoda od Burgundije Filip Dobri (Phillippe Le Bon), osnivač Burgundije, države koja je u 15. veku bila rival Francuske, a Francuskoj pripala 1678. (Bourgogne).\n1862- Na Čukur-česmi u Beogradu turski vojnik je ubio srpskog dečaka što je izazvalo sukobe u gradu. Turci su potom sa beogradske tvrđave, gde im je bio garnizon i bombardovali Beograd.


Informacija o početku javne rasprave o Nacrtu zakona o računovodstvu i Nacrtu zakona o reviziji\nDatum objave: 12-08-2019\nMinistarstvo finansija je na svom sajtu (https://www.mfin.gov.rs/pages/issue.php?id=1580) objavilo poziv za javnu raspravu o Nacrtu zakona o računovodstvu i Nacrtu zakona o reviziji. Javna rasprava će biti u periodu 12. avgusta do 2. septembra 2019. godine. Na sajtu Ministarstva finansija objavljena su sledeća dokumenta:\n1. Nacrt Zakona o računovodstvu,\n2. Obrazloženje predloga Nacrta Zakona o računovodstvu,\n3. Nacrt Zakona o reviziji i\n4. Obrazloženje predloga Nacrta Zakona o reviziji.\nNa sajtu su takođe objavljena i sledeća dokumenta u vezi sa javnom raspravom:\n1. Zaključak Odbora za privredu i finansije,\n2. Program javne rasprave i\n3. Obrazac za komentare.\nU okviru javne rasprave o Nacrtu zakona o računovodstvu i Nacrtu zakona o reviziji, koja će trajati od 12. avgusta do 2. septembra 2019. godine, zainteresovani mogu dostaviti Ministarstvu finansija svoje primedbe, predloge i sugestije na obrascu za komentare, pisanim putem na adresu Kneza Miloša 20, Beograd, sa napomenom: „Za javnu raspravu o Nacrtu zakona o računovodstvu”, odnosno "Za javnu raspravu o Nacrtu zakona o reviziji" ili elektronskim putem na sledeće e-mail adrese: aleksandar.janjusevic@mfin.gov.rs, vojkan.zdravkovic@mfin.gov.rs, ana.brkic@mfin.gov.rs.\nMinistarstvo finansija nam je (kao konsultantu) dostavilo konačne verzije Nacrta zakona o računovodstvu i Nacrta zakona o reviziji. Radi se o verzijama koje se prevode na engleski jezik (radi utvrđivanja od strane nadležnih u EU da li je ovaj zakon usaglašen sa relevantnim direktivama EU) i koje će biti stavljene na javnu raspravu. Mi ćemo kao konsultanti imati obavezu da obradimo pristigle komentare (koji se dostavljaju direktno Ministarstvu finansija). Naš zadatak kao konsultanta je da aktivno učestvovujemo u javnim raspravama.\nU tom smislu organizovaćemo javnu raspravu o predloženim nacrtima zakona u Beogradu, dana 30. avgusta 2019. godine, u Dečijem kulturnom centru, Takovska 8 (kod RTS-a), sa početkom u 9:30h, o čemu se možete detaljnije informisati ovde.\nU okviru navedenih rasprava u uvodnom delu biće prikazana najvažnija rešenja i promene u Nacrtu zakona o računovodstvu i Nacrtu zakona o reviziji, a zatim će se voditi javna rasprava, sa davanjem smernica o načinu slanja predloga za promenu ovih Nacrta.\nKao prilog za pripremu za javnu raspravu objavljujemo sažeti prikaz Nacrta zakona o računovodstvu i Nacrta zakona o reviziji, uz napomenu da ti prikazi nisu rađeni kao kritički osvrt na predložena rešenja u navedenim zakonima, već kao prikaz predloženih rešenja. Naši stavovi kao konsultanta o pojedinim rešenjima u Nacrtima zakona (u kojima je sadržano i neslaganje po pojedinim pitanjima) dostavili smo u okviru radnih papira Ministarstvu finansija i biće izneti u okviru javne rasprave.\nKursna lista na dan 26.5.2020.


Rezultati istraživanja stavova javnog mnjenja Americi - Institut za evropske poslove Institut za evropske poslove\nRezultati istraživanja stavova javnog mnjenja Americi\n·25. јула 2018. ·Saopštenja\nIako četvrtina građana odnosima Srbije i Amerike daje jedinicu, 40% smatra da će se odnosi u budućnosti popraviti, ali većina ne zna kako, dok petina smatra da se odnosi ne mogu popraviti. Najbolje odnose Srbija je imala sa Amerikom za vreme Tita, a najlošije za vreme Miloševića. Poseta Trampa mogla bi da poboljša odnose, a polovina građana smatra da Srbija treba da ima dobre odnose sa Amerikom i Rusijom. O odnosima Srbije i Amerike građani se informišu preko televizije, internet portala i novina, a većina nije upoznata sa donacijama iako je Amerika drugi najveći donator, posle EU i njenih članica.\nPovodom 100 godina od podizanja zastave Srbije na Beloj kući 28. jula 1918. godine, Institut za evropske poslove objavljuje rezultate istraživanja javnog mnjenja koje je u saradnji sa Ninamedia istraživačkom kućom sproveo je u periodu od 16. do 20. marta. Istraživanje je rađeno na reprezentativnom uzorku od 1203 ispitanika.\nČetvrtina građana Srbije odnose Srbije i Amerike ocenjuje najnižom ocenom, dok samo 1,7% građana daje najvišu ocenu 5. Na skali od 1 do 5 (gde je prosek 3) odnosi dve države ocenjeni su prosečnom ocenom 2,27. Više ocene daju žene, građani mlađi od 30 godina, kao i stanovnici Vojvodine.\n40% građana veruje da će, u budućnosti, odnosi Srbije i Amerike biti bolji (ovaj stav u većoj meri zastupaju muškarci u odnosu na žene), dok 48% građana misli da neće doći do poboljšanja odnosa.\nNa pitanje šta bi poboljšalo odnose Srbije i Amerike 29,4% ne zna odgovor, dok petina smatra da se odnosi ne mogu popraviti. 7,2% navodi promenu odnosa Amerike prema Srbiji, više uvažavanja i razumevanja, 6,5% građana mišljenja je da do poboljšanja odnosa može doći samo ukoliko Srbija pristane da bude sluga, isti procenat navodi više dijaloga i političke saradnje, 6,3% navodi da bi odnose poboljšalo da se Srbija odrekne Kosova, 5,4% pominje ekonomsku saradnju i investicije.\nPrema mišljenju 62,2% građana odnosi Srbije i Amerike bili su najbolji u vreme Titove Jugoslavije i ovog stava su u većoj meri žene, građani osnovnog obrazovanja, stanovnici regiona Vojvodina, dok sa porastom godina starosti raste broj građana koji dele ovaj stav. 13,1% smatra da su odnosi Srbije i Amerike bili najbolji pre i tokom II svetskog rata, 11,9% pre i u toku I svetskog rata, 9,1% nakon 5. oktobra, dok 3,7% navodi vreme Slobodana Miloševića.\nGrađani su podeljeni po pitanju toga da li bi poseta Donalda Trampa poboljšala odnose Srbije i Amerike (da 44%, ne 45%), dok je 11% neodlučniih. Stava da bi poseta imala pozitivne efekte su uglavnom žene, građani stariji od 60 godina, dok muškarci i građani mlađi od 60 godina smatraju da poseta predsednika Amerike ne bi poboljšala odnose dve države.\n46% građana stava je da je za Srbiju značajno da ima dobre odnose i sa Rusijom i sa Amerikom (pre svega žene, mlađi od 45 godina, sa porastom stepena obrazovanja raste broj građana koji dele ovaj stav), Rusiju navodi 45,1% (muškarci, oni do 30 godina, sa porastom stepena obrazovanja opada broj građana koji dele ovaj stav). Prednost odnosima sa Amerikom daje 4,7%, 2,9% navodi odgovor „ni sa jednom“, dok 1,4% građana nema stav po ovom pitanju.\nO odnosima Srbije i Amerike najveći broj građana informiše se putem televizije (37,7%), približno jednak broj (nešto manje od petine) navodi internet portale i štampane medije, 7,9% informiše se preko prijatelja i kolega, 7% putem društvenih mreža, 5,1% putem radija, dok se 2,9% građana uopšte ne informiše na ovu temu.\n70,4% nije upoznato sa donacijama Amerike (u većoj meri žene, građani stariji od 45 godina, osnovnog i srednjeg obrazovanja). Donacije u oblasti zdravstva pominje 7%, u oblasti infrastrukture 6,4%, 5,8% navodi donacije na polju kulture, 5,3% u oblasti energetike, a 5,1% smatra da su donacije Amerike najveće u oblasti obrazovanja.


Sion Net obaveštenje o načinu rada u vanrednom stanju\nProdaja nesmetano funkcioniše i robu možete poručivati putem telefona, mail-a ili web sajta. Obezbeđeni su uslovi za preuzimanje robe u našem magacinu uz poštovanje svih definisanih mera zaštite.\nSion Net sa ponosom objavljuje da je u svoju ponudu uvrstio još jednan svetski renomirani brend, kompaniju ATLONA.\nAudio i Video već godinama predstavlja integralni deo kompleksnih mrežnih rešenja, a ATLONA je jedan od lidera ove industrije.\nAko vam je potrebno da preko postojećeg SK sistema (IP mreže) pustite i bilo koju vrstu audio ili video signala, ATLONA proizvodi će to sa lakoćom rešiti (point-to-point ili point-to-multipoint).\nATLONA proizvodi vam garantuju minimalni gubitak u kvalitetu signala, čak i na većim udaljenostima, zahvaljujući svom beskompromisnom kvalitetu. Svi proizvodi ove kompanije se isporučuju sa 10 godina garancije, uz tehničku podršku tokom svih 365 dana u godini.\nPored proizvoda namenjenih radu u konferencijskim salama, učionicama ili salama za sastanke, ATLONA je razvila i kompletna rešenja za distribuciju AV signala u velikim objektima kao što su hoteli, kongresni centri, univerziteti... svim onim mestima koja su razumela vrednost i važnost prelaska na IT-bazirano upravljanje AV sadržajima.\nU nastavku su neki od značajnijih projekata kompanije ATLONA:\nPredstavništvo MICROSOFT-a u Minhenu\nUniverziteti: Boston, Glazgov, Ričmond, San Mateo…\nJAVITS kongresni centar (preko 102 sale za sastanke) u Kaliforniji\nVlada Republike Poljske\nLucas Oil Stadium u Indianapolisu\nCasino M8TRIX u San Jose-u\nHAPOALIM Banka u Tel Aviv-u\nViše informacija o proizvodima ATLONA kompanije možete naći na internet stranicama www.atlona.com\n- izaberite proizvođača - AEGAFL HyperscaleaAllied TelesisAllocacocAPCAtlonaBachmannBeldenBelkinBerofixBuilt NYCanovateContegDietzel UnivoltEISSOUIntensoJabraKrugel EximLegrand UPS - monofazniLegrand UPS - trofazniLevitonLinksysN-TronNDrivePanda SecurityPanduitPatchSeePOLYSnomSynology IncorporatedTeldorTeltonika UhABTiandy technologiesTK DixiUrbanista


Babić uputila inicijativu Vladi ZDK da subvencionira dio cijene za gas – Energetika.ba\nGradonačelnica Visokog Amra Babić zatražila je od Vlade Zeničko-dobojskog kantona da po uzoru na Vladu Kantona Sarajevo subvencionira troškove povećan\nGradonačelnica Visokog Amra Babić zatražila je od Vlade Zeničko-dobojskog kantona da po uzoru na Vladu Kantona Sarajevo subvencionira troškove povećanja cijene gasa od 29,29 posto, tačnije dio cijene JP “Visoko Ekoenergija” d.o.o. Visoko za iznos povećanja za domaćinstva i privredne subjekte grada Visoko.\nU saopćenju za javnost Amre Babić navodi se da je Odluka Vlade Federacije BiH o povećanju cijene gasa, u suprotnosti sa ekonomskim principima i interesima ostalih distributera gasa, osim Federalnog javnog preduzeća “BH Gas”, a posebno na štetu direktnih potrošača gasa – građana i privrednih subjekata s područja grada Visoko i Kantona Sarajevo, s obzirom na to da je cijena gasa na svjetskom tržištu već duže vrijeme u stalnom padu.\n– Od Vlade Zeničko-dobojskog kantona tražim subvencioniranje povećanja cijene gasa prema planovima potrošnje za period 1. maj 2019. do 31. decembar 2019. godine, što iznosi 624.295,95 KM. Vlada ZDK treba da pokaže odgovornost i zaštiti građane grada Visoko kao jedine potrošače ekološki najprihvatljivijeg energenta u ZDK, ali i privredne subjekte koji proizvodnju baziraju na korištenju gasa, što utiče na njihov opstanak i konkurentnost – navodi se u saopćenju.\n– Bez obzira što je kupovna moć građana Kantona Sarajevo veća za 46,4 posto, Vlada Kantona Sarajevo će finansirati subvenciju troškova povećanja cijene gasa, isto što i građani grada Visoko očekuju od Vlade Zeničko-dobojskog kantona – ističe se u inicijativi gradonačelnice Visokog Amre Babić, upućenoj Vladi ZDK.\nGas 584 gas 82 top 1626


Dok Soroš piše o desnici u Evropi, tabloid izmišlja da je napao Srbe - Raskrikavanje\nIzvorni članak je objavljen 14.02.2019. (Srpski telegraf)\n14.02.2019. Jelena Đorđević Džordž Soroš; Foto: Flickr/ Heinrich-Böll-Stiftung, CC\nČovek-zlo hoće da nas zgazi jer radimo protiv njega. Soroš: Srbi će uništiti Evropu zajedno sa desničarima... Na meti i Dodik jer sarađuje sa Stivom Benonom. 1\nPozivajući se na biznis sajt Marketvoč, a koji je preneo tekst sa sajta Project Syndicate za koji Soroš piše od devedesetih godina, Srpski telegraf tvrdi da Soroš „plaši građane da će njihov kontinent proći kao SSSR 1991“.\nSoroš je u tekstu izrazio zabrinutost zbog jačanja antievropskih ideja u Evropi i govorio o prognozi događaja u Evopskoj uniji, strankama u Nemačkoj, Velikoj Britaniji i Bregzitu, kao i situaciji u Italiji. Srbiju, Dodika, ali ni bivšeg savetnika Donalda Trampa Stiva Benona ne spominje.\nOn je rekao da smatra da prisustvujemo revolucionarnom momentu, čiji je ishod neizvestan. Sledeći bitan događaj će po njegovom mišljenju biti Izbori za Evropski parlament koji će se desiti u maju ove godine.\nSoroš smatra da će „nažalost, antievropske snage imati konkurentsku prednost u glasanju. Postoji nekoliko razloga za to, uključujući zastareli sistem stranaka koji prevladava u većini evropskih zemalja, praktična nemogućnost promene ugovora i nedostatak pravnih instrumenata za disciplinovanje država članica koje krše principe na kojima je osnovana Evropska unija“.\nAmerički tajkun s razlogom strahuje i na ovaj besprizoran način odvraća Evropljane da na izborima podrže Viktora Orbana, Matea Salvinija, Hansa Kristijana Štrahea, Jaroslava Kačinjskog, pa i Milorada Dodika koji je, kako je Srpski telegraf već pisao, postao generator milion glasova srpske dijaspore. 2\nU tekstu se Soroš zaista bavi jačanjem desnice na evropskom tlu, međutim, od navedenih, Soroš u tekstu spominje samo Viktora Orbana i to u jednoj rečenici.\n„Evropska narodna stranka (EPP) je najproblematičnija. EPP je skoro u potpunosti lišena principa, kao što pokazuje njena spremnost da dozvoli nastavak članstva mađarskog premijera Viktora Orbana u Fidesu kako bi sačuvala svoju većinu i kontrolisala raspodelu najviših radnih mesta u EU“, napisao je Soroš.\nSrpski telegraf svoje čitaoce obaveštava, pozivajući se na ruske obaveštajne službe, da su srpske vlasti još 2016. upozorene da je Soroš „silne pare opredelio da bi preko NVO i tzv. građanskih protesta u Srbiji izazvao haos na ulicama“.\nProtesti iz 2016. godine na koje podseća Srpski telegraf su protesti inicijative „Ne da(vi)mo Beograd“, za koje su i pre 3 godine tabloidi pisali da ih finansira Soroš, ali i Rokfeler i Nataša Kandić, dok ih je tadašnji premijer Aleksandar Vučić nazivao Miškovićevim plaćenicima. Ove optužbe su iz inicijative svojevremeno demantovali, a građani su na ulice izlazili zbog pravnih neregularnosti u vezi sa izgradnjom kompleksa „Beograd na vodi“ i nelegalnog rušenja u Hercegovačkoj ulici.\nOvog milijardera bez kredibilnih dokaza optužuju i da je pola miliona dolara usmerio za rušenje vlasti u Republici Srpskoj, što se ogleda u „zloupotrebi tragično stradalog mladića Davida Dragičevića za izazivanje antivladinih protesta građana Banjaluke“.\nProtesti „Pravda za Davida“ za koje je navodno stiglo pola miliona dolara započeo je otac ubijenog mladića Davida Dragićevića jer je tražio od nadležnih organa odgovor ko je kriv za ubistvo njegovog sina. Pojedini mediji, i srpski i bosanski, ovaj protest stavljaju u negativan kontekst. Osim što se finansiranje dovodi u pitanje, označavaju se i kao „antivladini“.\nNa Fejsbuk grupi „Pravda za Davida“ koja sada broji preko 260 hiljada ljudi objavljeni su žiro računi na koje se može uplatiti novac za pomoć ovoj porodici u razrešenju slučaja.\nKada je početkom oktobra predsednik SAD Donald Tramp tvitovao da su ljudi koji protestuju protiv no...\nGotovo da ne mogu da se dese bilo kakvi građanski protesti u Srbiji ili regionu, a da domaći tablo...


Izveštaj Doing Business 2018: Srbija na 43. mestu liste "Lakoća poslovanja"\nСАОПШТЕЊЕ ЗА МЕДИЈЕ 31. октобар 2017.\nVašington, 31. oktobar 2017. godine — Privrede u Evropi i Centralnoj Aziji nastavile su sa realizacijom intenzivnog programa reformi u cilju poboljšanja poslovne klime, otvaranja novih radnih mesta i podrške privrednom rastu, kaže se u izdanju godišnjeg izveštaja Doing Business Grupe Svetske banke koji slavi 15 godina postojanja. Srbija se nalazi na 43. mestu po lakoći poslovanja.\nDanas objavljeni izveštaj pod nazivom Doing Business 2018: Reforma u cilju otvaranja novih radnih mesta beleži 44 reforme u regionu u protekloj godini, čime je ukupan broj uvedenih reformi u proteklih 15 godina dostigao 673.\nDve privrede u regionu, Kosovo i Uzbekistan, nalaze se među privredama koje su ove godine ostvarile najveći napredak, a 13 od 24 privrede u regionu su rangirane među najboljih 50 u svetskoj rang listi po lakoći poslovanja.\nProšlogodišnje reforme su sprovedene prvenstveno u oblastima registracije nepokretnosti (8 reformi), pristupa kreditima (sedam) i zaštite manjinskih investitora (šest). Tako je, na primer, Gruzija ojačala zaštitu prava manjinskih investitora preciziranjem struktura vlasništva i kontrole.\nRuska Federacija je olakšala prenos vlasništva nad nepokretnostima skraćenjem vremena koje je neophodno za podnošenje zahteva za upis prenosa apsolutnih prava. U reforme sprovedene na Kosovu spadaju usvajanje novih zakona u cilju jačanja stečajnog postupka i poboljšanja pristupa kreditima. Uzbekistan je ojačao zaštite manjinskih investitora povećanjem zahteva vezanih za transparentnost preduzeća, dok je Litvanija olakšala priključivanje na elektromrežu racionalizacijom procedura i smanjenjem troškova priključivanja.\nTurska je ne samo ojačala pristup kreditima usvajanjem novog zakona o obezbeđenim transakcijama koji uspostavlja jedinstveni registar sredstava obezbeđenja i omogućava vansudsku aktivaciju sredstava obezbeđenja, već je takođe i poboljšala svoj sistem izveštavanja o kreditiranju usvajanjem novog zakona o zaštiti podataka o ličnosti. Ukrajina je olakšala dobijanje građevinskih dozvola tako što je značajno smanjila naknade..\nMeđu ostalim privredama u regionu koje su u protekloj godini sprovele reforme spadaju Kazahstan (tri reforme), Republika Kirgizija (jedna) i Tadžikistan (dve). U Kazahstanu, na primer, sprovođenje ugovora olakšano je uvođenjem dodatnih vremenskih standarda za ključne faze sudskog postupka koji se u većini slučajeva poštuju. Reforma sprovedena u Republici Kirgiziji ojačala je pristup kreditima kroz dve nove uredbe koje uspostavljaju jedinstveni i savremeni registar sredstava obezbeđenja i takođe je poboljšala sistem izveštavanja o kreditiranju usvajanjem novog zakona o razmeni informacija vezanih za kreditiranje. Tadžikistan je olakšao osnivanje novih privrednih subjekata povećanjem praga prihoda vezanog za obavezan ulazak u sistem poreza na dodatu vrednost i ukinuo jednu proceduru kako bi upis nepokretnosti učinio lakšim.\n“Privrede Evrope i Centralne Azije i dalje imaju veoma intenzivne programe reformi,” rekao je Santiago Croci Downes, direktor programa Odeljenja za Doing Business. “Kako se uticaj ovih reformi bude širio, verovatno ćemo videti dinamičniji privatni sektor koji će doprineti jačanju privrednog rasta u regionu.”\nNajbolje rangirane privrede u regionu su Gruzija (na 9. mestu), Bivša Jugoslovenska Republika Makedonija (11) i Litvanija (16).\nPrivrede Evrope i Centralne Azije beleže najbolje rezultate u oblastima izveštaja Doing Business koje se tiču zaštite manjinskih investitora i upisa nepokretnosti. Tako je, na primer, potrebno u proseku 20 dana za prenos vlasništva nad komercijalnim nepokretnostima, naspram svetskog proseka od 49 dana.\nTaj region i dalje beleži slabije rezultate u pogledu dobijanja građevinskih dozvola i priključenja na elektromrežu. U regionu je potrebno u proseku 168 dana kako bi se dobila građevinska dozvola, naspram svetskog proseka od 158 dana. Takođe, preduzetniku u regionu je potrebno 114 dana kako bi se priključio na elektromrežu, naspram svetskog proseka od 92 dana.\nOve godine Srbija je rangirana na 43.mesto po lakoći poslovanja, u odnosu na 47. mesto u prošlogodišnjem izveštaju.\n“Ukoliko pogledamo Srbiju i uporedimo je sa idealnim poslovnim okruženjem, broj bodova Srbije je porastao sa 72,87 u izveštaju Doing Business 2017 na 73,13 u Doing Business 2018,” rekao je Stephen Ndegwa, Menadžer Svetske Banke u Srbiji. “To znači da je Srbija u protekloj godini poboljšala propise vezane za poslovanje u apsolutnom smislu, kao što na to ukazuju pokazatelji izveštaja Doing Business— ona smanjuje razmak koji je deli od zemalja sa najboljim poslovnim okruženjem.”\nPreciznije, izveštaj Doing Business konstatuje da je Srbija 2016/17 godine uvela značajne promene u lokalnom regulatornom okviru u sledećim oblastima:\nSrbija je olakšala osnivanje privrednih subjekata smanjenjem administrativne takse za overu potpisa i povećanjem efikasnosti registra, čime je smanjeno vreme koje je potrebno za registraciju preduzeća. Kao posledica toga, trošak osnivanja privrednih subjekata je pao sa 6,5 procenata na 2,3 procenta prihoda po glavi stanovnika.\nSrbija je poboljšala pouzdanost sistema katastra primenom geografskog informacionog sistema.\nSrbija je olakšala sprovođenje ugovora usvajanjem novog zakona o izvršenju koji proširuje i precizira za odgovornosti izvršitelja i nadležnosti sudova tokom izvršnog postupka.\n“Tokom proteklih 15 godina, Srbija je ostvarila značajan napredak u više oblasti obuhvaćenih izveštajem Doing Business i sprovela ukupno 28 reformi, prvenstveno u oblasti upisa nepokretnosti (6 reformi), osnivanje privrednih subjekata i stečajnog postupka (po 5 reformi). Broj reformi u Srbiji tokom proteklih 15 godina dobro se kotira u odnosu na svetski prosek po zemlji od 17 i proseka od 28 u zemljama regiona ECA,” rekao je Thomas Lubeck, regionalni menadžer IFC-ja za Centralnu i Jugoistočnu Evropu. “Kao posledica toga, za osnivanje privrednog subjekta u Srbiji sada je potrebno samo 5,5 dana u odnosu na 56 dana pre 15 godina, što je 3 dana manje od opšteg proseka za privrede OECD-a sa visokim prihodima. Vreme rešavanja privrednih sporova putem lokalnog prvostepenog suda u Srbiji je takođe značajno skraćeno tokom proteklih 15 godina. Sada je potrebno 635 dana u odnosu na 1028 dana 2003. godine.”\nMeđutim, Srbija ostvaruje slabije rezultate u oblasti priključenja na elektromrežu. Zato je potrebno 125 dana, što je znatno više u odnosu na opšti prosek od 79 dana u privredama OECD-a sa visokim prihodima.\nNajvažnije informacije vezane za uspehe Evrope i Centralne Azije tokom proteklih 15 godina uključuju:\nOsnovanje privrednih subjekata i plaćanje poreza su bile najčešće oblasti reformi, sa 120 odnosno 108 reformi.\nPre petnaest godina je bilo potrebno u proseku 43 dana kako bi se registrovao novi privredni subjekt u regionu, u odnosu na današnjih 10 dana. To je upola manje u odnosu na svetski prosek od 20 dana.\nPrivreda sa najboljim rezultatima u ovom pogledu je Gruzija, u kojoj su neophodna dva postupka i dva dana kako bi se registrovao novi privredni subjekt, u odnosu na 9 postupaka i 25 dana 2003. godine.\nGruzija je sprovela najveći broj reformi u proteklih 15 godina, ukupno 47, a za njom slede Kazahstan i Bivša Jugoslovenska Republika Makedonija, sa po 41.\nCelokupan izveštaj sa pripadajućim podacima dostupan je na www.doingbusiness.org\nСаопштење бр.: 2018/ECA/25


Projekat Gugla koji "ima svest i dušu" usijao internet - 13.06.2022, Sputnik Srbija\nProjekat Gugla koji "ima svest i dušu" usijao internet\nTokom prethodnog perioda, društvene mreže i internet je uzdrmao Blejk Lemojn, koji tvrdi da Guglov četbot LaMDA ima „razum i dušu“ i da je na nivou deteta... 13.06.2022, Sputnik Srbija\nLemojn je softverski inženjer zadužen za etička pitanja kompaniji „Gugl“, a izjavom da bi LaMDA mogao da se nazove osobom, uzburkao strasti i među stručnjacima i među laicima.Lemojn je suspendovan zbog ovih ispada, ali slučaj postavlja zanimljivo pitanje. Šta zapravo predstavlja LaMDA i čemu ovaj projekat uopšte služi?Šta je u stvari LaMDA?LaMDA ili Language Models for Dialog Applications predstavlja jezički model za mašinsko učenje, koji je kompanija „Gugl“ kreirala kao četbota. Njegova uloga je da imitira ljude u razgovorima.Poput BERT, GPT-3 i drugih jezičkih modela, LaMDA je izgrađena na Transformeru – arhitekturi neuralnih mreža koju je „Gugl“ osmislio 2017. godine i načinio je otvorenim kodom.Ova arhitektura proizvodi model koji može da se istrenira da čita veliki broj reči, kao i da vodi računa o tome na koji način te reči imaju smisla, kao i da predvidi koja reč bi mogla uslediti. Ono što LaMDA-u čini drugačijom jeste da je trenirana na dijalogu, za razliku od većine drugih modela.Iako se razgovori obično vrte oko određenih tema, oni su često otvoreni, što znači da mogu da počnu sa jednom temom i da se završe negde drugde. Upravo taj "tečni" kvalitet obavljanja razgovora jeste ono što na kraju odaje konvencionalne čet botove. Oni nisu u stanju da prate takav promenljivi dijalog jer su dizajnirani da prate uske, unapred definisane delove razgovora. Ali LaMDA je dizajnirana tako da može da se neometano uključi u razgovore o gotovo beskrajnom broju tema, piše B92.Lemojn je objavio „intervju“ koji je obavio sa LaMDA-om, a u okviru kojeg veštačka inteligencija (bar prema njegovom mišljenju) pokazuje osećaj usamljenosti i teži novim duhovnim saznanjima. Upravo je ovo, zajedno sa drugim elementima u okviru kojih je ovaj jezički model pokazao neke nivoe svesti, ono što je Lemojna navelo da veruje da je model postao „misleće biće“.„Gugl“ je naravno odbacio ovakve tvrdnje, a zvanična poruka kompanije jeste da ovakvi modeli za razgovor nemaju razum kakav pominje Lemojn. Ti sistemi zapravo imitiraju tipove razmena koji mogu da se pronađu u milionima rečenica.Međutim, čak i ako LaMDA nije sistem koji ima svest, sama činjenica da tako može da deluje ljudskom biću moglo bi biti razlog za zabrinutost. „Gugl“ je priznao takve rizike u objavi na blogu iz 2021. godine, kada je najavio LaMDA-u.„Jezik je možda jedno od najvećih oruđa čovečanstva, ali kao i svi alati može da se zloupotrebi. Modeli obučeni na jeziku kao sredstvu mogu da propagiraju tu zloupotrebu — na primer, internalizovanjem predrasuda, preslikavanjem govora mržnje ili repliciranjem obmanjujućih informacija. Čak i kada je jezik na kom se obučava pažljivo proveren, model i dalje može da se loše koristi ili zloupotrebi“, stoji u objavi kompanije.Šta kažu stručnjaciIpak, „Gugl“ kaže da je, iako stvara tehnologije poput LaMDA, najveći prioritet kompanije da minimalizuje mogućnost pojave takvih rizika. Kompanija je saopštila da je izgradila resurse otvorenog koda koje istraživači mogu da koriste za analizu modela i podataka o kojima su obučeni i da je „pomno ispitala LaMDA-u u svakom koraku njenog razvoja“.Kada su u pitanju mišljenja stručnjaka, i na ovom polju su se razvili različiti stavovi. Neki eksperti za veštačku inteligenciju kažu da ljudska bića (među kojima je i Lemojn) imaju predispoziciju za antropomorfizovanje karakteristike nečega odmah kada uoče i najslabije signale, a na ovo nisu imuni ni inženjeri u „Guglu“.Stiven Pinker sa Harvarda je nešto grublji, pa kaže da Lemojn ne ume da razlikuje samosvest, inteligenciju i naglašava da nema dokaza da ih jezički modeli poseduju. Neki drugi, kao što je diveloper Ron Džefris, konstatuju da ne postoji jasna linija između „razuma i ne-razuma“.Zanimljivo je da je, pre nego što je sa svojim tvrdnjama izašao u javnost, Lemojn bio u višemesečnom sukobu sa kompanijom „Gugl“ zbogsvojih stavova. „Gugl“ je forsirao svoj stav da stotine drugih inženjera i naučnika, koji su učestvovali u projektu LaMDA, zapravo imaju drugačije zaključke i iskustva od onih koje propagira Lemojn.Jan Lekun iz kompanije „Meta“, koji je jedan od vodećih autoriteta na polju neuralnih mreža (što LaMDA jeste u svojoj osnovi), smatra da ta vrsta sistema nije dovoljno moćna za usvajanje istinske inteligencije.„Gugl“naravno nije jedina kompanija na svetu koja razvija ovakav ili slične sisteme veštačke inteligencije i biće zanimljivo videti u kom smeru će se ubuduće razvijati ova sfera nauke.\n21:43 13.06.2022 (Osveženo: 23:09 13.06.2022)\nCC0 / Pixabay / ilustracija\nTokom prethodnog perioda, društvene mreže i internet je uzdrmao Blejk Lemojn, koji tvrdi da Guglov četbot LaMDA ima „razum i dušu“ i da je na nivou deteta uzrasta od šest do osam godina.\nLemojn je softverski inženjer zadužen za etička pitanja kompaniji „Gugl“, a izjavom da bi LaMDA mogao da se nazove osobom, uzburkao strasti i među stručnjacima i među laicima.\nLemojn je suspendovan zbog ovih ispada, ali slučaj postavlja zanimljivo pitanje. Šta zapravo predstavlja LaMDA i čemu ovaj projekat uopšte služi?\nŠta je u stvari LaMDA?\nLaMDA ili Language Models for Dialog Applications predstavlja jezički model za mašinsko učenje, koji je kompanija „Gugl“ kreirala kao četbota. Njegova uloga je da imitira ljude u razgovorima.\nPoput BERT, GPT-3 i drugih jezičkih modela, LaMDA je izgrađena na Transformeru – arhitekturi neuralnih mreža koju je „Gugl“ osmislio 2017. godine i načinio je otvorenim kodom.\nOva arhitektura proizvodi model koji može da se istrenira da čita veliki broj reči, kao i da vodi računa o tome na koji način te reči imaju smisla, kao i da predvidi koja reč bi mogla uslediti. Ono što LaMDA-u čini drugačijom jeste da je trenirana na dijalogu, za razliku od većine drugih modela.\nIako se razgovori obično vrte oko određenih tema, oni su često otvoreni, što znači da mogu da počnu sa jednom temom i da se završe negde drugde. Upravo taj "tečni" kvalitet obavljanja razgovora jeste ono što na kraju odaje konvencionalne čet botove. Oni nisu u stanju da prate takav promenljivi dijalog jer su dizajnirani da prate uske, unapred definisane delove razgovora. Ali LaMDA je dizajnirana tako da može da se neometano uključi u razgovore o gotovo beskrajnom broju tema, piše B92.\nLemojn je objavio „intervju“ koji je obavio sa LaMDA-om, a u okviru kojeg veštačka inteligencija (bar prema njegovom mišljenju) pokazuje osećaj usamljenosti i teži novim duhovnim saznanjima. Upravo je ovo, zajedno sa drugim elementima u okviru kojih je ovaj jezički model pokazao neke nivoe svesti, ono što je Lemojna navelo da veruje da je model postao „misleće biće“.\n„Gugl“ je naravno odbacio ovakve tvrdnje, a zvanična poruka kompanije jeste da ovakvi modeli za razgovor nemaju razum kakav pominje Lemojn. Ti sistemi zapravo imitiraju tipove razmena koji mogu da se pronađu u milionima rečenica.\nMeđutim, čak i ako LaMDA nije sistem koji ima svest, sama činjenica da tako može da deluje ljudskom biću moglo bi biti razlog za zabrinutost. „Gugl“ je priznao takve rizike u objavi na blogu iz 2021. godine, kada je najavio LaMDA-u.\n„Jezik je možda jedno od najvećih oruđa čovečanstva, ali kao i svi alati može da se zloupotrebi. Modeli obučeni na jeziku kao sredstvu mogu da propagiraju tu zloupotrebu — na primer, internalizovanjem predrasuda, preslikavanjem govora mržnje ili repliciranjem obmanjujućih informacija. Čak i kada je jezik na kom se obučava pažljivo proveren, model i dalje može da se loše koristi ili zloupotrebi“, stoji u objavi kompanije.\nIpak, „Gugl“ kaže da je, iako stvara tehnologije poput LaMDA, najveći prioritet kompanije da minimalizuje mogućnost pojave takvih rizika. Kompanija je saopštila da je izgradila resurse otvorenog koda koje istraživači mogu da koriste za analizu modela i podataka o kojima su obučeni i da je „pomno ispitala LaMDA-u u svakom koraku njenog razvoja“.\nKada su u pitanju mišljenja stručnjaka, i na ovom polju su se razvili različiti stavovi. Neki eksperti za veštačku inteligenciju kažu da ljudska bića (među kojima je i Lemojn) imaju predispoziciju za antropomorfizovanje karakteristike nečega odmah kada uoče i najslabije signale, a na ovo nisu imuni ni inženjeri u „Guglu“.\nStiven Pinker sa Harvarda je nešto grublji, pa kaže da Lemojn ne ume da razlikuje samosvest, inteligenciju i naglašava da nema dokaza da ih jezički modeli poseduju. Neki drugi, kao što je diveloper Ron Džefris, konstatuju da ne postoji jasna linija između „razuma i ne-razuma“.\nZanimljivo je da je, pre nego što je sa svojim tvrdnjama izašao u javnost, Lemojn bio u višemesečnom sukobu sa kompanijom „Gugl“ zbogsvojih stavova. „Gugl“ je forsirao svoj stav da stotine drugih inženjera i naučnika, koji su učestvovali u projektu LaMDA, zapravo imaju drugačije zaključke i iskustva od onih koje propagira Lemojn.\nJan Lekun iz kompanije „Meta“, koji je jedan od vodećih autoriteta na polju neuralnih mreža (što LaMDA jeste u svojoj osnovi), smatra da ta vrsta sistema nije dovoljno moćna za usvajanje istinske inteligencije.\n„Gugl“naravno nije jedina kompanija na svetu koja razvija ovakav ili slične sisteme veštačke inteligencije i biće zanimljivo videti u kom smeru će se ubuduće razvijati ova sfera nauke.


U junu početak gradnje auto-puta Beograd-Sarajevo – Radio Televizija 022 – Stara Pazova\nU junu početak gradnje auto-puta Beograd-Sarajevo\nPotpredsednica Vlade Srbije i ministarka građevinarstva, saobraćaja i infrastrukture, prof. dr Zorana Mihajlović, razgovarala je danas s investitorom, projektantom i izvođačem radova na budućem auto-putu Beograd – Sarajevo o dinamici i početku radova na izgradnji deonice Sremska Rača – Kuzmin, kroz Srbiju, koja je planirana za jun ove godine.\n“Izgradnja auto-puta Beograd-Sarajevo važna je ne samo za Srbiju i Bosnu i Hercegovinu, nego i za ceo region. Naš strateški cilj je povezivanje s regionom, što uz ekonomsku i političku stabilnost i infrastrukturni razvoj znači i bolji život naših građana. Očekujem od svih vas punu posvećenost da se neophodna dokumentacija pripremi i radovi na deonici Sremska Rača – Kuzmin započnu u junu”, rekla je Mihajlovićeva.\nKomercijalni ugovor za izradu planova detaljne regulacije, projektovanje i izgradnju deonica auto-puta Beograd-Sarajevo između Vlade Republike Srbije, Javnog preduzeća “Putevi Srbije” i turske kompanije “Tašjapi”, potpisan je 19. decembra 2018. godine u Beogradu, saopštilo je resorno ministarstvo.\nDeonica Sremska Rača – Kuzimin duga je oko 17 kilometara, a vrednost radova iznosi oko 220 miliona evra, dok je deonica Požega – Kotroman duga oko 60 kilometara, a vrednost radova je oko 830 miliona evra.\nIzgradnjom auto-puta Beograd-Sarajevo, Srbija dobija mogućnost da se poveže s evropskim Koridorom pet, koji povezuje Mađarsku, Hrvatsku i BiH, a BiH sa koridorima 10 i 11 unutar Srbije, odnosno sa auto-putem Beograd – Šid, kao i saobraćajnicom preko Požege.\nSastanku je prisustvovao Zoran Drobnjak, direktor “Puteva Srbije”, koji su investitor projekta, Milutin Ignjatović, direktor Saobraćajnog instituta CIP, kao i projektant i predstavnik turske kompanije “Tašjapi”, koja će izvoditi radove.\nPotpredsednica Vlade i ministarka građevinarstva, saobraćaja i infrastrukture Zorana Mihajlović razgovarala je danas sa gradonačelnikom Čačka i predsednicima opština Lučani, Požega, Lapovo i Batočina o početku izgradnje deonice Koridora 11 od Preljine do Požege i završetku saobraćajnice Kragujevac-Batočina.\nMihajlovićeva je istakla da je Ministarstvo tu da pruži svu neophodnu podršku i pomoć lokalnim samoupravama da se adekvatno pripreme za početak radova koji su planirani na proleće.\nPredsednici lokalnih samouprava uverili su ministarku da će rešenja o eksproprijaciji parcela biti gotova u najskorijem roku, nakon čega sledi izdavanje građevinskih dozvola i otpočinjanje radova.\nDeonica auto-puta Preljina-Požega duga je 30,96 kilometara, radove će izvoditi kineska kompanija “Čajna komjunikejšen konstrakšen kompani LTD”, ugovorena vrednost radova iznosi 450 miliona evra.\nDeonica od Kragujevca do Batočine duga je pet kilometara, a početak radova planiran je krajem marta.\nTagautoput gradjevina gradnja infrastruktura radovi saobracaj Zorana Mihajlovic\nDAČIĆ U TUNISU: Ulica Srbija potvrda prijateljstva dve zemlje\nPočeo “Teatar na raskršću” u Nišu


Organizacije civilnog društva predložile su, na današnjem sastanku sa visokom predstavnicom EU Federikom Mogerini, aktivno uključivanje Srbije u rasprave na evropskom nivou o budućnosti Unije, kao i o izazovima koji pred njom stoje, pre svega migrantske krize i bezbednosti, saopštio je Nacionalni konvent o EU.\nPredstavnici civilnog društva iz Nacionalnog konventa o EU su na sastanku sa visokom predstavnicom EU za spoljnu i bezbednosnu politiku otvorili teme evropskih integracija, vladavine prava, bezbednosti, medijskih prava, regionalnih odnosa i zajedničke spoljne politike Srbije i EU, uz aktivnu ulogu civilnog društva u procesu pregovora sa EU.\nKako se navodi u saopštenju, poruke koje su na sastanku prenete su o neophodnosti snažnije podrške vladavini prava i demokratiji u Srbiji, kao i o konkretnim pozitivnim promenama koje gradjani mogu očekivati u daljem usaglašavanju sa evropskim vrednostima, kako na polju ljudskih prava, tako i u oblastima ekonomije.\nNa sastanku su, izmedju ostalih, učestvovali Maja Bobić iz Evropskog pokreta u Srbiji, Nataša Dragojlović, koordinatorka Nacionalnog konventa o EU, Milan Antonijević iz Yucoma.\nEU finansijski pomaže civilno društvo u Srbiji


srbijasport.net - Vesti - Omladinske lige - FK Internacional jedna velika, složna i uspešna porodica\nČetvrtak, 16.07.2020 02:27\nFK Internacional - foto: N. Ćosić\nFK Internacional osnovan je pre 12 godina sa opredeljenjem da se isključivo posveti radu sa mlađim kategorijama. Za to vreme uspeli su da se vinu u sam vrh srpskog omladinskog fudbala, i ukrste koplja sa podmladcima naših renomiranih klubova. Omladinci su završili na sedmom mestu u Omladinskoj ligi Srbije. Od jeseni njima će se u elitnom rangu pridružiti kadeti kao prvaci Prve lige Beograda (bez poraza). Ostale selekcije igraju u najkvalitetnijim ligama glavnog grada. Između 150-200 dece i starijih, podeljeno je u sedam selekcija, plus četiri ekipe najmlađih iz škole fudbala. Kao pedagozi angažovano je sedam licenciranih trenera, koji obavezno imaju završene fakultete. Osnivač i direktor Mile Knežević (49) je alfa i omega jednog tako dobro organizovanog kluba, koji počiva na visokim standardima. Svojevrsni motivator, organizator, pedagog, koji fudbal ima u "malom prstu", jednom rečju kakvih je malo u srpskom fudbalu. Takva strast, posvećenost i ispoljene emocije priznajem da nisam sreo kod mojih sagovornika.\n- Svaka generacija dece, koja broji oko 20-tak igrača, samo jednu sezonu nastupa u određenoj kategoriji. Imamo plodnu saradnju sa 2-3 renomirana kluba, gde se pruža prilika našim talentovanim omladincima da nastave karijeru. Svake godine u proseku bar 1-2 naša igrača zavše u Super ligi, 2-3 u Prvoj, neki u inostranstvu, a ostali zaduže dres nekog od srpskoligaša. Najbolji strelac Omladinske lige Srbije, Veljka Grujića, traži pola Super lige. Imao je već kupljenu kartu za Brazil, ali je pandemija sve to stopirala, tako da će najverovatnije karijeru nastaviti u nekom od superligaša. Imali smo uspešan eksperiment u srpskoligašu Jedinstvu iz Surčina gde smo poslali 12 igrača i trenera Vladimira Šuberta, mog dugogodišnjeg saradnika u Internacionalu. Sa najmlađom postavom u Srpskoj ligi uspeli smo da se na kraju popnemo do pete pozicije na tabeli. Sa uspehom su mladići položili ispit u seniorskoj konkurenciji i skrenuli na sebe pažnju poznatih klubova. Vodimo računa o našim bivšim igračima, pokušavamo da im pronađemo odgovarajuću sredinu, podržavamo ih u nastojanjima da uspeju i sl. - kaže Mile Knežević, i napominje da su za pet najboljih omladinaca ili mlađih omladinaca kao nagradu, već tri godine za redom, obezbedili karte za praćenje utakmica polufinala Lige šampiona.\nTreniraju u SC "Inge" na Zvezdari, na terenima Mladog proletera, i koriste balon stadiona Trudbenik i salu Spotskog centra "Radničkog" na Crvenom krstu za školu fudbala , a u vreme priprema terene sa veštačkom podlogom FSB na Adi Ciganliji i u Rakovici, gde igraju sve prvenstvene utakmice.\n- Naši prijatelji i sponzori su uvideli da je Internacional jedna zdrava i prosperitetna sredina za optimalan razvoj mladih igrača, i našli su računicu da ulažu u njihov razvoj. Funkcionisanje jednog kluba sa tako velikim brojem igrača i selekcija dosta košta, počev od putovanja, priprema, karantina, troškova prema savezu i dr, tako da nam je svaka pomoć dragocena. Zahvaljujući angažovanju našeg sportskog prijatelja uspostavili smo saradnju sa vodećim ljudima čuvene Slavije iz Praga. Naše dve selekcije su gostovale u Pragu, i nastojimo da se što tešnje povežemo i pružimo mogućnost nekom od najtalentovanijih igrača da karijeru nastavi u najboljem češkom klubu.\nPo završetku aktivne karijere, Knežević se otisnuo u trenerske vode i od 2012, naredne tri godine, paralelno, sa uspehom vodio omladince i kadete OFK Beograda. Ponosan je na svoj rad i iznosi podatak da je čak 11 igrača potpisao profesionalne ugovore sa tadašnim superligašem, a njih sedmorica je oblačilo dres neke od mlađih reprezentativnih selekcija. Zanimljivo je i poučno sportsko i životno opredeljenje cenjenog stručnjaka, koji tvrdi da je suština u odgoju deteta da ima radne navike. - Najvažnije je da imamo dete koje želi i voli da trenira, i trenera koji može da ga isprati, prenese mu znanje, ispravi uočene slabosti, koje će igrač sve to da usvoji i primeni u sopstvenom razvoju. Bitno je da roditelji vide svoje dete da se sa treninga vrati nasmejano i raspoloženo, ne mešajući se u njegov razvoj. Iz iskustva znam da igrači ne treba da idu tamo gde im obećavaju kule i gradove, već gde mogu u kontinuitetu igrati - navodi "specijalista" kad su talenti u pitanju. I deco zapamtite, poručuje vam čika Mile "u životu, na prvom mestu je zdravlje, na drugom škola i tek na trećem - sport".\nMile Knežević je igrao aktivno fudbal do 32 godine i promenio je šest klubova. Počeo je u Radu, zatim se počeo da gradi internacionalnu karijeru u belgijskom Varegemu, Pueblu (Meksiko), PAE (Grčka), Spartaku iz Varne i Garbarnia (Poljska).\nOmladinske lige Omladinci Omladinska liga Srbije Internacional Srbija Grad Beograd Zvezdara\nTreći poraz omladinaca Čukaričkog u sezoni, Internacional...\nRemi Čukaričkog sa Slogom u prvom prijateljskom meču na...


ACME & Co – MlinProdukt D.O.O.\nCOFFEE TO CUPS\nAcme & Co šoljice su zamisao Džef Kenedija izumitelja NZ esspressa i inicijalnog primaoca nagrade za životno delo od strane Asocijacije Ljubitelja Kafe.\nU partnerstvu sa Bridžet Dun, Džef je odlučio da realizuje ideju o ispijanju kafe iz šoljica o kakvim je oduvek maštao.\nPREFAB – ACME HQ\n2013. godine Džef i Bridžet otvorili su „Prefab“ – specijalan prostor sa 180 mesta, namenjen posebnom užitku ispijanja kafe iz Acme šoljica. Prefab je zapravo test-labaratorija i kafić u kojem Džef prži kafu na licu mesta dok Bridžet ugošćava stotine posetilaca dnevno.\nTHE ACME TIM\nDžef i Bridžet su iskusne kafedžije sa dugom karijerom u ugostiteljstvu – prethodno su bli vlasnici poznate kompanije za pečenje kafe „Caffe L’affare“ i kafića koji je Džef osnovao davne 1990.godine. Zahvaljujući svom iskustvu, uspeli su da privuku sjajan tim ljudi od kojih je svaki pojedinac majstor svoje veštine.\nU roku od samo dve godine Acme&Co uspeli su da se pozicioniraju kao vodeći lideri na tržištu specijalnih kafa na Novom Zelandu. Novi Zeland je, zahvaljujući svojoj kulturi kafe poslužio kao savršeno tržište za testiranje dizajna i izdržljivosti Acme šoljica.\nDIZAJNIRANE u Novom Zelandu, KREIRANE za ceo svet\nZahvaljujući svom kvalitetu i istrajnosti, na red je došla i međunarodna distribucija – prijatelji i partneri iz kompanija „Coffee Supreme Melbourne“ kao i londonski „Caravan Coffee Roasters“ pridružili su se i omogućili izlaganje šoljica mnogo širem tržištu.\nDanas možete videti Acme šoljice u poznatim kafićima širom sveta – od Budimpešte do Njujorka preko Sidneja i Singapura…


KUKIĆEVI KERBERI Jeziva poruka Pirić političkim rivalima: "Priključit ćemo ih na neispravne respiratore nakon izbora" - Narod.ba\nKUKIĆEVI KERBERI Jeziva poruka Pirić političkim rivalima: “Priključit ćemo ih na neispravne respiratore nakon izbora”\nFederalna zastupnica Elzina Pirić je na predizbornom skupu Pokreta demokratske akcije (PDA) sinoć u Podgorju kraj Banovića poslala skandaloznu poruku političkim rivalima. – Njima trebaju respiratori i mi ćemo ih priključiti na Fadilove neispravne respiratore nakon lokalnih izbora – poručila je, između ostalog, Pirić. Predizborni skup PDA održan je uz nepoštivanje propisanih epidemioloških mjera jer […]\nFederalna zastupnica Elzina Pirić je na predizbornom skupu Pokreta demokratske akcije (PDA) sinoć u Podgorju kraj Banovića poslala skandaloznu poruku političkim rivalima.\n– Njima trebaju respiratori i mi ćemo ih priključiti na Fadilove neispravne respiratore nakon lokalnih izbora – poručila je, između ostalog, Pirić.\nPredizborni skup PDA održan je uz nepoštivanje propisanih epidemioloških mjera jer se na otvorenom skupilo više od 100 ljudi.\nSramotan nastup Pirić počinje u 3.40 minuti.


HRONIKA 989 – Monitor\nAngela Merkel, kancelarke Njemačke, apsolutni je pobjednik nedjeljnih parlamentarnih izbora. U državi koja ima 62 miliona i 200.000 birača uprkos slaboj izlaznosti, Merkelova je uspjela da svom konzervativnom bloku donese oko 33,5 odsto glasova. Socijaldemokratama je pripalo oko 23 odsto, a Slobodnim demokratama oko 15 odsto glasova. Merkelova predvodi konzervativni blok koji čine bavarska Hrišćansko-socijalna unija i Hrišćansko-demokratska unija. Parlamentarni izbori završili su onako kako je većina analitičara i predviđala. Pobjedom demokršćanskog CDU/CSU i uzletom liberalnog FDP-a, te katastrofalnim rezultatom socijaldemokrata koji poslije jedanaest godina odlaze u opoziciju. Ovakvim ishodom izbora, Njemačka nije promijenila saveznog kancelara, ali hoće vladajuću koaliciju. Vladu će formirati Hrišćansko-demokratska unija (CDU) sa liberalima, odnosno Slobodnom demokratskom partijom (FDP). Istorijski poraz doživjela je Socijaldemokratska stranka, jer je izgubila čak 71 mandat u Bundestagu. Njemačka je, prema analitičarima, glasala i odlučila se za neoliberalnu opciju. Analitičari ocjenjuju da je uspjeh malih stranaka, uključujući i liberale, rezultat i najnižeg poslijeratnog učešća birača na izborima od 72,5 odsto. Ističući da pred vladom leži mnogo problema, Merkelova je rekla da njena stranka „želi da bude velika narodna partija centra, koja će biti primamljiva za mlade i stare, za zaposlene i poslodavce, da ima ponešto za svakoga”. Ističući da želi da bude kancelar svih Njemaca, Merkelova je rekla da je „srećna i da može opušteno da se slavi pobjeda”. Izbori su protekli mirno, a prvi put u istoriji Njemačke nadgledao ih je OEBS. Njihova karakteristika je i to što je, među 62 miliona birača, bilo čak 3,5 miliona osamnaestogodišnjaka, a to je, kažu statističari, najveći broj najmlađih birača od rata naovamo.\nOve sedmice u Višem sudu u Bijelom Polju počelo je ponovno suđenje za ratni zločin nad civilnim albanskim stanovništvom, koji je počinjen u Kaluđerskom lazu 1999. godine. Sudski postupak protiv sedam pripadnika rezervnog sastava Vojske Jugoslavije i njihovog komandanta Predraga Strugara počeo je u martu ove godine, a prekinut je nakon što je došlo do izmjena u sastavu specijalnog sudskog vijeća, odnosno izuzeća i zamjene dosadašnjeg člana, sudije Atifa Adrovića. Adrović je suspendovan u bjelopoljskom Višem sudu zbog sumnji da je prekršio zakon u drugom sudskom postupku, a njegovo mjesto u Specijalnom vijeću za ratne zločine i organizovani kriminal povjereno je sudiji Vukomiru Boškoviću.


"Ključ rješenja i hapšenja haških bjegunaca je u Srbiji" - Klix.ba\nSerge Brammertz "Ključ rješenja i hapšenja haških bjegunaca je u Srbiji"\n"Ključ rješenja i hapšenja haških bjegunaca je u Srbiji"\n18.11.2010. u 19:15\nSerge Brammertz (Foto: Reuters)\nGlavni tužilac Haškog tribunala Serge Brammertz izjavio je u četvrtak da se ključ rješenja i hapšenja haških bjegunaca Ratka Mladića i Gorana Hadžića nalazi u Srbiji i da je Mladić ili veoma vješt u skrivanju ili potraga za njim ne ide u dobrom smjeru.\nGlavni haški tužilac je kazao da je, po njegovim saznanjima, 2006. godine namjerno propuštena šansa da Mladić bude uhapšen i da je od srpskih vlasti zatraženo da provedu istragu po tom pitanju, ali da ne zna do koje faze su stigli ti postupci dodajući da je to unutarnja stvar Srbije.\nKazao je da Mladić ima pomoć od nekih ljudi, a, s obzirom da je vojni general, ne može se, kako je rekao, u potpunosti isključiti mogućnost da ima kontakte s nekim ljudima iz vojnih ili sigurnosnih struktura u Srbiji.\nOn je, međutim, istakao da o tome nema nikakvih pouzdanih informacija.\n- Svi smo očekivali da će Mladić biti uhapšen brzo poslije Radovana Karadžića, ali od tada je prošlo skoro dvije i po godine i mora da postoji razlog što se to još nije desilo, rekao je Brammertz u razgovoru s novinarima iz Srbije koji borave u studijskoj posjeti Haagu, prenosi Tanjug.\n- Mladić je posljednji put viđen u Srbiji 2006. godine, rekao je Brammertz.\nUkazao je na značaj krivičnog gonjenja članova mreže podrške haškim bjeguncima jer se na taj način povećava pritisak na bjegunce.\nKomentarišući nedavne izvještaje nekih beogradskih medija da je za Mladićem izdata potjernica Interpola, Brammertz je podsjetio da je ta potjernica izdata još 1995. godine.\nprije 17h 42m 85\nDvoje povrijeđenih 125\nprije 23h 15m 30\nprije 17h 35m 152\nprije 20h 48m 116\nprije 5h 19m 52


Grad duguje Domu zdravlja 600.000 KM | Radio Televizija BN\nGrad duguje Domu zdravlja 600.000 KM\nGradska uprava grada Bijeljina duguje Domu zdravlja 587.033,28 KM, rekao je direktor Doma zdravlja Bijeljina Zlatko Maksimović.\nRepublika Srpska 04.08.2016 | 22:49\nMaksimović sumnja da je razlog za to "politička nepodobnost" rukovodstva ove ustanove, koje gradonačelnik Mićo Mićić ruši.\n"Mogu da shvatim da više godina Mićić ruši menadžment Doma zdravlja i mene na mjestu uspješnog direktora, ali ne mogu da shvatim da to rade preko zdravlja sugrađana", istakao je Maksimović.\n"Da se pita Gradska uprava i da smo čekali da oni izvrše svoju obavezu, ambulante u Bijeljini ne bi radile, djeca ne bi bila pregledana pred upis u školu, Hitna služba bi stala, kao i epidemiologija i u gradu bi nastupio haos", upozorava Maksimović koji je protivkandidat gradonačelniku Mićiću na lokalnim izborima u Bijeljini.\nTvrdi da grad duguje Domu zdravlja za cijelu prošlu godinu i za sedam mjeseci ove godine, da 11 mjeseci ovoj zdravstvenoj ustanovi nije uplaćena ni marka, a posljednja uplata bila je u septembru 2015. godine kada su izmirene obaveze iz 2014. godine.\nMaksimović ističe da gradonačelnik nije ispoštovao ni plan izmirenja kratkoročnih obaveza koji je lično potpisao u junu.\nPrema ovom planu, dugovanja grada prema Domu zdravlja trebala su biti izmirena u četiri mjesečne tranše od juna do septembra, ali do danas nije stigla nijedna uplata.\nPodsjeća da je preuzeo Dom zdravlja sa dugom od dva miliona KM, a zahvaljujući domaćinskom odnosu danas su u plusu od tri miliona KM, te da ni finansijska dubioza Gradske uprave od 50 miliona KM nije opravdanje za ovakav odnos prema zdravlju stanovništva jer se nekima iz gradskog budžeta obaveze izmiruju i unaprijed.\nMaksimović je poručio da će, uprkos saplitanjima gradske vlasti, Dom zdravlja nastaviti da brine o zdravlju sugrađana i izrazio nadu da će Bijeljina u oktobru dobiti novu vlast kojoj će zdravlje biti svetinja, a ne sredstvo za političku borbu.\nDom zdravlja Bijeljina pruža usluge za 130.000 stanovnika u regiji, redovno izmiruje plate zaposlenima i sve druge obaveze.


Hill: Politika odvlači pažnju od ekonomskih problema građana BiH - Klix.ba\n30.5.2015. u 14:37\n"Do one mjere dok se fokus drži na političkim pitanjima to je odvlačenje pažnje od ekonomskih problema", ukazao je Hill u izjavi novinarima u Banjoj Luci.\nOn je danas u Banjoj Luci prisustvovao Sajmu na kojem su predstavljeni projekti 55 nevladinih organizacija iz cijele Bosne i Hercegovine.\n"Drago nam je da taj zakon na kraju nije usvojen, a nastavit ćemo pratiti dešavanja po tom pitanju", dodao je američki diplomata.\nPosjetioci sajma nevladinih organizacija u Banjoj Luci imali su priliku informirati se o rezultatima projekata realiziranih uz pomoć američke ambasade, a među prisutnima su biti i predstavnici Ambasade SAD-a, Fondacije Mozaik i Grada Banje Luke.


atifete jahjaga - Dnevni list Danas\nPočetna » atifete jahjaga\nJahjaga: Ozbiljan udarac žrtvama\nGradonačelnik Prištine i lider Socijaldemokratske partije (PSD) Špend Ahmeti izjavio je, komentarišući navodnu fotografiju iz perioda sukoba tokom 1998. i 1999. na Kosovu, da lažna slika nanosi veliku štetu svim kosovskim žrtvama.\nBivša predsednica Kosova Atifete Jahjaga među sto najpoštovanijih osoba na svetu\nBivša predsednica Kosova Atifete Jahjaga uvrštena je je na listu 100 najpoštovanijih ljudi na svetu za 2019. godinu koju objavljuje međunarodna konsultantska agencija Repjutejšen pol (Reputation Poll).\nJahjaga predlaže uslove za dijalog između Kosova i Srbije\nDijalog između Kosova i Srbije mora se nastaviti, ali se sudbina svih nestalih osoba tokom sukoba mora rasvetliti, izjavila je za RTK bivša predsednica Kosova Atifete Jahjaga.\nAtifete Jahjaga: General-majorka iz Đakovice\nNakon nekoliko dana najgoreg razvlačenja njenog imena po srpskim provladinim tabloidima, pretnji desničara, poput Zavetnika, i manjka volje Vlade Srbije da radi na pomirenju u regionu, bivša predsednica Kosova Atifete Jahjage definitivno neće doći u Beograd kako bi učestvovala na festivalu „Mirdita, dobar dan“.\nPiše: Jelena Diković 3. 6. 2017.\nJahjaginu poruku ometao "predstavnik" raseljenih (VIDEO)\nUoči početka događaja u okviru festivala „Mirdita, dobar dan“, u Centru za kulturnu dekontaminaciju danas je policija zaustavila i legitimisala grupu od dvadesetak ljudi, koji se predstavljaju kao Srpski rodoljubi, na uglu ulica Birčaninova i Kralja Milutina.\nPiše: S. Čongradin - V. Jeremić 2. 6. 2017.\nJahjaga: Beograd sprečio moj dolazak\nBivša predsednica Kosova Atifete Jahjaga izjavila je danas da joj nije dozvoljeno da poseti Beograd, optužila je srpske vlasti da nisu poštovale briselski sporazum, na osnovu koga je njena poseta pripremana i dodala da srpska država nastavlja politiku iz devedesetih.\nPiše: J. D. 2. 6. 2017.\nJahjaga još nije stigla u Beograd\nIako je bilo planirano da danas dođe u Beograd, bivša predsednica Kosova Atifete Jahjaga nije stigla u srpsku prestonicu, jer joj vlasti u Srbiji nisu obezbedile pratnju, potvrdili su Danasu organizatori festivala „Mirdita, dobar dan“, na kome je trebalo da učestvuje.\nPiše: J. Diković 1. 6. 2017.


VW Golf Cabrio spreman za sajam u Frankfurtu - Automobili\n25/05/2020 2:45:28 AM\nNASLOVNA / PREMIJERE / VW Golf Cabrio spreman za sajam u Frankfurtu\nVW Golf Cabrio spreman za sajam u Frankfurtu\nNikola Petrovic 28/08/2015\tPREMIJERE, VESTI\nI pored činjenice da će najvažniji novitet Volkswagena na ovogodišnjem sajmu automobila biti nova generacija Tiguana, ovaj nemački proizvođač će sredinom septembra na pomenutom sajmu prikazati i druge novosti iz svoje ponude. Među njima se nalazi i obnovljeni Golf Cabrio (na bazi Golfa VI), modelske godine 2016.\nOčekivano, promene nisu velike pa se kao najznačajniji izdavajaju doterani branici i pragovi, novi dizajn alu točkova od 16 do 18 inča (za GTI verziju od 19 inča), izmenjeni volan i par novih detalja u unutrašnjosti, modernizovani infotainment sistem, šest novih boja za eksterijer (između ostalog i “Honey Orange Metallic” boja), kao i nova, i to crvena boja za meki sklopivi krov.\nŠto se game motora tiče, Golf Cabrio u paleti ima Euro 6 agregate koji po navodima iz Volkswagena troše do 15% manje goriva nego ranije. U ponudi su benzinci sa rasponom snage od 105KS do 150KS i dizelaši (od 110KS do 150KS), kao i Golf GTI Cabrio koji je pojačan sa 210KS i 320 Nm na 220KS i 340 Nm (ubrzanje od 0-100 km/h traje 6,9 sekundi).\nTagovicabrio franfurt Golf golf vi kabrio kabriolet mk 6 mk6 novitet Predstavljanje sajam vw\nPrethodno VW Golf VII fejslift u martu 2016.?\nSledeće Procurele slike novog Priusa bez kamuflaže


Mionica: Deca na prvom mestu | VAmedia - info portal\n24/12/2019 24/12/2019 Нема коментара на Mionica: Deca na prvom mestu\nPredsednik opštine Mionica Boban Janković je u ponedeljak u sali Skupštine opštine roditeljima mioničkih beba rođenih u protekla četiri meseca svečano uručio dečija auto sedišta i kolica. Takođe, iz budžeta opštine Mionica porodiljama je obezbeđena i jednokratna novčana podrška u iznosu od po 40 hiljada dinara.\n– Ulažemo velike napore da obezbedimo što bolje uslove za život naših sugrađana, a deca su nam uvek na prvom mestu. Svi smo ponosni zbog činjenice da će se u 2019. godini, prvi put nakon nekoliko godina, na području opštine Mionica roditi više od 100 beba. Prinove su ove godine stigle u 102 domaćinstva, a do 31. decembra broj novorođenih beba će se sigurno još povećati-naglasio je Janković.\nOpština Mionica još od početka 2017. godine obezbeđuje besplatna dečija auto sedišta u okviru aktivnosti Saveta za bezbednost saobraćaja opštine Mionica. Do sada je podeljeno preko 200 bezbednosnih sistema za decu, a na inicijativu predsednika opštine Mionica od početka 2019. akcija je proširena i na podelu besplatnih kolica za bebe.


Jablanović: Neću podneti ostavku\nLider Srpske liste Aleksandar Jablanović rekao je da nema nameru da podnese ostavku na mesto predsednika te političke organizacije.\nOn je odbacio optužbe za zloupotrebu finansijskih sredstava namenjenih za političke aktivnosti te organizacije.\nJablanović je, na konferenciji za novinare kojoj je prisustvovalo šest poslanika Liste Srpska u kosovskom parlamentu, rekao da će i dalje nastaviti da radi u saradnji sa Vladom Srbije i koalicionim partnerima liderom DLK Isom Mustafom i DPK Hašijem Tačijem.\nOdbacujući optužbe da je zloupotrebio sredstva iz budžeta Vlade Kosova namenjena Listi Srpska, on je dodao da su sve to neistine i da postoji tačna evidencija koliko je novca i za šta potrošeno, a koliko nije.\nJablanović je dodao da će nastaviti saradnju i sa međunarodnom zajednicom i da je, što se njega tiče, Lista Srpska jedinstvena.\n"Neki mali diktatori, kao što su oni u Štrpcu i Gračanici ostaće mali", rekao je on, jer im nije, kako je obrazložio, "dozvolio da rade šta žele sa Listom Srpska".\nJablanovića je pred početak konferencije za novinare sačekala grupa od desetak srpskih mladića koji su nosili transparente "Lopove, izdao si nas" i "Izdajice" i uzvikivali "Lopove, lopove".\nPredstavnici Srpske liste uputili su u ponedeljak zajednički proglas u kojem su zahtevali neodložno povlačenje Jablanovića sa svih funkcija u okviru Liste, jer se, kako su naveli, "svojim delovanjem moralno i profesionalno diskvalifikovao, pa je njegovo angažovanje postalo pogubno po interese naroda".\n'Žedni smo na sva tri jezika'


VULIN: MUP ulaže napore kako bi migrante sklonilo sa ulica – 24sata online\nVULIN: MUP ulaže napore kako bi migrante sklonilo sa ulica\nMinistar unutrašnjih poslova Aleksandar Vulin izjavio je danas da se na migrantskoj ruti Srbija najuspešnije bori protiv krijumčarenja ljudi i naglasio da Ministarstvo unutrašnjih poslova ulaže ozbiljne napore kako bi iregularne migrante sklonilo sa ulica i smestilo ih u kampove u kojima im je obezbeđeno sve što im je potrebno.\nObrazlažući Predlog zakona o potvrđivanju Sporazuma između Vlade Republike Srbije i Vlade Republike Severne Makedonije o saradnji u oblasti borbe protiv krijumčarenja migranata pred poslanicima Skupštine Srbije, ministar Vulin je naglasio da je saradnja sa susedima značajna i da je to način da još ozbiljnije i efikasnije zaštitimo svoje granice, državu i naš način života.\n– Svakog čoveka na našoj teritoriji štiti zakon i međunarodno pravo, ali pod uslovom da on poštuje zakon i međunarodno pravo. Ne može Srbija da postane parking za migrante, država u koju će ulaziti i izlaziti kako ko hoće, a vreme na našoj teritoriji provoditi kako hoće. To država Srbija ne može da dozvoli i nije dozvolila – rekao je ministar Vulin.\nMinistarstvo unutrašnjih poslova, kako je istakao, ulaže maksimalne napore da se iregularni migranti sklone sa naših ulica, jer na njima ne mogu biti nekontrolisano i učiniće sve da se naš način života ni na koji način ne poremeti. Ministar Vulin je ocenio da migrantska kriza koja je počela 2015. godine, kako stvari stoje, neće ni prestati.\n– Dokle god su ovakvi ekonomsko-politički odnosi u svetu, dokle god Evropska unija nije u stanju da formuliše zajedničku politiku kada su migranti u pitanju, dokle god velike i moćne zemlje ne budu uspele da postignu zajednički stav po pitanju migrantske krize ona će se nastaviti – rekao je ministar Vulin.\nMinistar Vulin, koji je pred poslanicima Narodne Skupštine obrazlagao i Predlog zakona o potvrđivanju Sporazuma između Vlade Republike Srbije i Vlade Kraljevine Lesoto o saradnji u oblasti odbrane, istakao je da je taj sporazum način da se zahvalimo toj državi i iskažemo joj poštovanje na velikoj hrabrosti koju je pokazala u poštovanju međunarodnog prava, kada je povukla priznanje takozvanog Kosova.\n– Daljina koja postoji između Srbije i Kraljevine Lesoto nije nešto što treba da nas obeshrabri u saradnji i ovaj Sporazum je odnos iskrenog poštovanja za nešto što je Kraljevina Lesoto uradila u jednom važnom trenutku, povukla priznanje lažne države Kosovo – istakao je ministar Vulin.\nPrema njegovim rečima, Lesoto nije velika zemlja, nema velike potencijale, koje imaju neke druge brojnije, bogatije, naoružanije afričke zemlje, ali je, kako je naveo, baš zato što je mala pokazala hrabrost da poštuje međunarodno pravo.\nTagovi: Aleksandar VulinkrijumčarenjemigrantiMinistarstvo unutrašnjih poslovarutaSrbija\nVesić: Javni poziv za bespovratna sredstva za udžbenike prvi projekat pomoći roditeljima osnovaca (Foto)


Kros RTS-a u Zaječaru u znaku ČAAK - Ozonpress :: internet portal\nTag: atletiuka, ČAAK, kros, Zaječar\nOvogodišnja serija kroseva „RTS“ – a krenula je danas iz Zaječara, kao i uvek uz učešće velikog broja takmičara u svim disciplinama. Zbog manjka finansijskih sredstava na ovom takmičenju nastupilo je šest takmičara AK „ČAAK“ i u Čačak se vratilo sa osvojenih maksimalnih šest medalja. Četiri zlatne i dve srebrne medalje na jednom od najjačih kros takmičenja u Srbiji dovoljno govore o kvalitetu ovih mladih nada AK „ČAAK“.\nAK „ČAAK“ na krosu „RTS“-a u Zaječaru\nPrva je startovala Đurđa Đokić (2008) u trci na 500 metara i u sjajnom finišu obezbedila prvu zlatnu medalju za svoj klub.\nU trci dečaka rođenih 2009 godine na stazi dužine 600 metara, dvostrugi uspeh za „ČAAK“, prvo mesto osvojio je Andrej Cvetić, dok je drugo mesto pripalo njegovom klupskom drugu Vuku Grujiću.\nAndrej Cvetić 1. mesto, Vuk Grujić 2. mesto\nU trci devojčica rođenih 2006. godine, na stazi dužine 600 metara, u duelu sa tradicionalno jakim takmičarkama iz Novog Pazara, Iva Zelenović zauzela je odlično drugo mesto.\nUbedljiva pobeda Sanje Đoković u trci na 1000 metara za devojke rođene 2002 godine veoma raduje, jer će se uskoro održati prvenstvo Srbije u krosu, čime će biti zaokružena ovogodišnja kros sezona.\nKako je i očekivano, Ognjen Nikolić (2003) nije dozvolio nikakvo iznenađenje, lakom i ubedljivom pobedom u trci na 1.200 metara stavio je tačku na današnji veliki uspeh „ČAAK“ – a.\nSrdjan 07/10/2018 u 05:02 Odgovorite\nCestitke mladim Cacanima I Dukancu,trke su bile zaista vrhunske I pobede ubedljive….bilo je pravo uzivanje gledati takvu nadmoc I pobede s 50 I vise metara razlike u odnosu na konkurente


Bakterija - 1\nOtkrivena čudna bakterija na dnu okeana, preživljava bez kiseonika\n13. 04. 2020 08:08\n09. 08. 2019 19:05\nVisoke temperature širom Evrope natjerale su mnoge da potraže hlađenje u moru, međutim za jednu stariju gospođu odluka se pokazala smrtnosnom.\n03. 08. 2019 15:01\n19. 06. 2019 18:20\nPored savremene medicine, u liječenju heliko bakterije mogu pomoći i prirodni lijekovi koji daju odličan rezultat.\n04. 12. 2018 11:00\n09. 07. 2018 16:31\nMOSTAR - Agencija za sigurnost hrane BiH obaviještena je da je u BiH isporučen smrznuti kukuruz iz Mađarske, koji je pakovan u Poljskoj, a u kojem je utvrđena prisutnost bakterije Listeria monocytogenes iznad dozvoljene granične vrijednosti, saopšteno je iz ove agencije.\n15. 06. 2018 14:01\nNaučnici sa Univerziteta Kolorado pronašli su bakteriju koja štiti mozak od štetnog uticaja stresa.\n25. 04. 2018 15:28\nPRIJEDOR - Bakterija ervinija u prijedorskom voćnjaku Slavka Vukaljevića, mještanina Saničana, uništila je 1.300 stabala kruške, te prema njegovim riječima, ovo oboljenje se širi na ovom području.\nPoješće ga bakterija: Titanik će nestati za nekoliko godina\n25. 02. 2018 15:37\nElton Džon u bolnici zbog smrtonosne bakterije\n25. 04. 2017 07:29\nBritanski muzičar Elton Džon proveo je dvije noći na intenzivnoj njezi zbog moguće smrtonosne bakterijske infekcije, te je otkazao sve koncerte do kraja maja, saopštila je njegova portparolka Fran Kurtis.


Đurovski: "Srbija na prvom, Makedonija na drugom mestu" - Sportske.net\nĐurovski: "Srbija na prvom, Makedonija na drugom mestu"\nBivši fudbaler i trener Crvene zvezde Boško Đurovski rekao je da na Evropskom prvenstvu u rukometu navija za Srbiju, a da mu je makedonska reprezentacija na drugom mestu.\nĐurovski je jasan kada su u pitanju simpatije na EP u rukometu.\n"Navijam za Srbiju, pa za Makedoniju", rekao je Đurovski agenciji Beta na blagajni Beogradske arene gde je kupovao karte za prijatelje iz Makedonije.\nBivši fudbalski reprezentativac Jugoslavije i Makedonije ocenio je da "Srbija igra izvanredno".\n"Bio sam na otvaranju prvenstva i video da reprezentacija Srbije igra izvanredno, da su bili motivisani i dobro radili. Selektora Veselina Vukovića poznajem baš dobro i veoma mi je drago zbog njega", rekao je Đurovski.\n"Moram da kažem da i dok sam bio igrač i trener Zvezde, pored fudbala, voleo sam da gledam i odbojku i rukomet. Ovo je jedna velika stvar za Srbiju, očekujem i voleo bih da finale bude Srbija - Makedonija", kazao je Đurovski.\nOn je, ipak, istakao da bi svaki naredni bod za makedonsku reprezentaciju bio "ogroman uspeh".\n"Makedonija je napravila veliki uspeh kada je uspela da Švedskoj uzme bod, a posle se i kvalifikovala u narednu rundu. Imaju dobru reprezentaciju, oni su uvek igrali dobar rukomet. Poznato je da iz Pelistera, Prilepa i Bitolja potiču dobri rukometaši", ocenio je Đurovski.\n"Nisam bio u Nišu da pogledam mečeve makedonske reprezentacije, jedino sam bio na otvaranju prvenstva u Beogradu, ali se nadam da ću sutra možda gledati mečeve, a finalu ću sigurno prisustvovati", rekao je Đurovski.


Postignut napredak u otkrivanju misterije svemira - Zepce.ba\nPostignut napredak u otkrivanju misterije svemira\nBy\tZepce.Ba - urednik April 23, 2011\t3463\nNova faza eksperimenta obavljena je rano jutros, kada su u Veliki sudarač čestica Hadron (LHC) ubačeni za šest procenata gušći zraci nego prilikom postavljanja prethodnog rekorda u američkoj laboratoriji Fermilab prošle godine.\nSvaki sudar u Hadronovom tunelu dužine 27 kilometara na švajcarsko-francuskoj granici stvara simulaciju Velikog praska, odnosno trenutka u kojem je prije 13,7 milijardi godina nastao svemir.\nSudarom gušćih snopova čestica nastaje više materijala koji naučnici mogu da analiziraju.\n"Intenzitet zraka je ključ za uspjeh LHC-a, pa je ovo veoma važan korak. Veći intenzitet znači više podataka, a više podataka znači veći potencijal za otkrića. Vlada opipljivo osjećanje da smo na pragu novog otkrića", izjavio je Sergio Bertolucci, direktor istraživanja u CERN-u.\nPortparol CERN-a izjavio je da je u posljedinjh sedam dana sakupljeno više podataka nego u prethodnih devet mjeseci i da su dobijene informacije pohranjene na nekoliko hiljada kompjuterskih diskova.\n« Udari meteorita uzrokovali izumiranje dinosaura Naučnici stvorili "nevidljivi plašt" »


Protesti u Sarajevu zbog JMB: Građani blokirali zgradu institucija BiH\nPred zgradom institucija Bosne i Hercegovine, na Trgu Bosne i Hercegovine u centru Sarajeva, okupilo se nekoliko desetina građana, roditelja djece rođene nakon 12. februara ove godine koja ne mogu dobiti jedinstveni matični broj (JMB) i drugih građana koji ih podržavaju. Grupa je automobilima blokirala ulicu pored zgrade institucija BiH koja vodi prema Vrbanja mostu preko rijeke Miljacke.\nProtesti pred zgradom institucija BiH (Foto: Dnevni avaz)\nGrađani traže od Vijeća ministara Bosne i Hercegovine da odmah usvoji Zakon o jedinstvenom matičnom broju građana (JMBG).\nOkupljeni roditelji i građani Sarajeva ističu, kako prenosi novinar agencije Anadolija, da neće pustiti ministre da napuste zgradu dok ne usvoje navedeni zakon.\nNa automobilima kojima je blokirana ulica uz zgradu institucija BiH istaknuta je fotografija tromjesečne Belmine Ibrišević, bebe koja hitno mora na presađivanje koštane srži zbog teškog imunološkog oboljenja, ali ne može napustiti zemlju jer ima samo privremeni matični broj. Na fotografijama je natpis “Želiš li biti sudionik u ubojstvu nedužnog djeteta”.


Roditelji uhapšenog švedskog programera, koji je optužen da je planirao da ucenjuje predsednika Ekvadora Lenjina Morena zbog toga što je predao osnivača "Vikiliksa" Džulijana Asanža, kažu da je njihov sin nedužan i da su mu ugrožena prava.\nRoditelji Ole Binija (36), Dag Gustafson i Gorel Bini, izjavili su na konferenciji za štampu u prestonici Ekvadora, Kitu, da će ostati u toj zemlji sve dok njihov sin ne bude pušten. Švedski programer Ola Bini uhapšen na aerodromu u ekvadorskoj prestonici Kitu pod optužbom da je planirao da ucenjuje predsednika države zbog toga što je povukao podršku svoje zemlje osnivaču "Vikiliksa" Džulijanu Asanžu. Prilikom hapšenja, Bini (36) je kod sebe imao najmanje 30 elektronskih uređaja za skladištenje, a AP navodi da je uhapšen samo nekoliko sati pošto je Asanž izbačen iz ambasade Ekvadora u Londonu i uhapšen.\nPrijatelji uhapšenog programera tvrde da je on nepravedno uhapšen zbog toga što se zalaže za privatnost u digitalnoj sferi, prenosi AP. Vlasti, s druge strane, tvrde da je Bini planirao da sa dvojicom neidentifikovanih ruskih hakera objavi kompromitujuća dokumenta o predsedniku Ekvadora Leninu Morenu.\n- Pravosudni sistem treba da dokaže da je počinio zločin, ali mi ne možemo da dozvolimo da Ekvador postane centar piraterije i špijunaže. Taj period u našoj istoriji je gotov - rekla je ministarka unutrašnjih poslova Ekvadora Marija Paula Romo, prenosi AP.\nPrema njenim rečima, Bini se 12 puta sastajao sa Asanžom u ekvadorskoj ambasadi u Londonu. Binijevi advokati su izjavili da još ne znaju da li je podignuta zvanična optužnica protiv švedskog programera.\nAsanž je uhapšen 11. aprila, pošto mu je poništena odluka o azilu i izbačen je iz ambasade Ekvadora u Londonu u kojoj je proveo sedam godina. Asanž je osnovao "Vikiliks", koji je objavljivao poverljive dokumente i slike od 2006. godine, a 2010. našao se na naslovnicama širom sveta kada je u aprilu objavio snimak pod nazivom "Kolateralno ubistvo" na kojem se vidi kako su američki piloti ubili 18 osoba, među kojima dva novinara agencije Rojters, iz helikoptera u Iraku. On je, takođe, objavio poverljiva vojna i diplomatska dokumenata SAD o ratovima u Avganistanu i Iraku u julu i oktobru 2010. godine.\nKasnije te godine uhapšen je u Velikoj Britaniji pošto je Švedska izdala međunarodni nalog za njegovo hapšenje zbog optužbi o seksualnom zlostavljanju. Švedske vlasti su želele da ga ispitaju zbog tvrdnji da je u avgustu 2010. silovao jednu ženu i seksualno zlostavljao i prisiljavao drugu, dok je bio u Stokholmu gde je održao predavanje. On je izjavio da su oba odnosa bila bila potpuno dobrovoljna. Asanž je pušten uz kauciju decembra 2010. godine, ali je u maju 2012. Vrhovni sud Velike Britanije presudio da bi trebalo da bude izručen Švedskoj. Tada mu je Ekvador odobrio azil u svojoj ambasadi u Londonu.


“Zlatni znak” za Nikolu Savića | VAmedia - info portal\n03/07/2021 03/07/2021 Нема коментара на “Zlatni znak” za Nikolu Savića\nMaster nastavnik, Nikola Savić, doktorand Javnog zdravlja, dobitnik je priznanja „Zlatni znak“ za doprinos obrazovanju zdravstvenog kadra u Republici Srbiji.\nNastavnik Nikola Savić, trenutno je na doktorskim studijama Javnog zdravlja na Medicinskom fakultetu u Kragujevcu. Zaposlen je kao nastavnik stručnih predmeta u Medicinskoj školi „Dr Miša Pantić“ i Fakultetu zdravstvenih i poslovnih studija u Valjevu. Autor je velikog broja stručnih, naučnih i istraživačkih radova, predstavljenih na nacionalnom i medjunarodnom nivou. Jedan je od koordinatora i edukatora u programima populacione politike za Grad Valjevo i Ambasador programa populacione politike u saradnji Srbije i Slovenije. Autor je uglednih priprema za nastavni čas, publikovanih i predstavljenih na Medjunarodnom sajmu knjiga, u publikaciji „Čas za ugled“. Mentor je učenicima i studentima, nagradjenim od strane Ministarstva prosvete, nauke i tehnološkog razvoja, Ambasade Francuske i brojnih medicinskih ustanova i udruženja. Zdravstveni vaspitač u saradnji sa Kabinetom ministra bez portfelja i Zavodom za javno zdravlje Valjevo.


Zvezda ispustila pobedu u Istanbulu : Nadlanu.com\nObjavljeno 19. feb 2013. / 23:52:13\nZvezdi je ovo bio četvrti poraz iz šest mečeva u Grupi L, dok je Galatasaraj upisao treću pobedu iz isto toliko utakmica.\nBeogradski tim predvodio je Boris Savović sa "dabl-dabl" učinkom od 20 poena i 13 skokova, dok je Vuk Radivojević postigao 17, a Demarkus Nelson dodao je 14 uz devet uhvaćenih lopti.\nU pobedničkoj ekipi istakli su se Manučar Markoišvili i Ender Arslan sa po 17 poena, dok je srpski košarkaš Milan Mačvan proveo 22 minuta na parketu i za to vreme upisao dva poena.\nGaltasaraj je mnogo bolje ušao u meč, iako je na početku utakmice bila rezultatska klackalica, turska ekipa je sredinom prvog perioda napravila mini seriju od 9:0, koju je potom sačuval do odlaska na prvu pauzu.\n"Crveno-beli" su potom u prvom delu druge četvrtine odigrali sjajno u napadu i uspeli da sustignu Galatasaraj, a potom i da preokrenu rezultat.\nDomaćin je šutem sa distance uspela ponovo da sustigne Zvezdu, kao i da preokrene rezultat i na pauzu da ode sa plus sedam.\nBeogradski klub je u drugom poluvremenu pokazao mnogo bolju igru, koji mu je doneo preokret tokom treće četvrtine i odlično otvaranje poslednje deonice, ali ipak Zvezda nije uspela da zabeleži treću pobedu u Evrokupu.\nU drugoj utakmici Grupe L Uniks je na gostovanju u Nemačkoj pobedio Ulm sa 79:77 i tako zauzeo prvo mestu sa četiri pobede i dva poraza, dok je Ulm drugi sa skorom od tri trijumfa i isto toliko poraza, a isti učinak ima i Galtasaraj, koji nije uspeo da obezbedi plasman u drugu fazu zbog lošije koš razlike u odnosu na nemačku ekipu.


Vučih stigao na Bledski strateški forum\nTanjug 1. septembra 2021. 09:47\nBLED – Predsednik Srbije Aleksandar Vučić stigao je u Festivalsku dvoranu na Bledu gde se danas održava 16. Bledski strateški forum, čija je glavna tema budućnost Evrope.\nVučić će kao jedini političar iz regiona zajedno sa evropskim liderima učestvovati na prvom liderskom panelu pod nazivom „Budućnost Evrope – odoleti i istrajati“.\nVučića su dočekali predsednik Vlade Slovenije Janez Janša i ministar spoljnih poslova Anže Logar.\nPredsednik Srbije nije želeo da novinarima govori o očekivanjima od današnjeg skupa već je najavio da će o učešću govoriti po završetku panela.\nNa panelu posvećenom budućnosti Evrope učestvuju predsednik Evropskog parlamenta David Sasolij, premijeri Češke Andrej Babiš, Slovačke Eduard Heger, Grčke Kirijakos Micotakis Mađarske Viktor Orban i Hrvatske Andrej Plenković.\nNa tom panelu učestvuje i državni sekretar Vatikana Pietr Parolin i evropska komesarka za demografiju i demokratiju Dubravka Šuica.\nVučić je u subotu izjavio da će na Strateškom forumu na Bledu imati brojne razgovore, i da će, kao jedini političar iz regiona, učestvovati na panelu u evropskom formatu.\nObjasnio je da će četiri glavne teme na konferenciji biti budućnost Evrope, transatlantski odnosi, razvoj i digitalizacija, raspravu o transatlantskim odnosima obeležiće dešavanja u Avganistanu, a razgovori o državnom razvoju biće povezani sa borbom protiv klimatskih promena..


Tokom nove astro nedelje Device idu i prave proslave, a Vage slave jer ih očekuje povišica... - Smedia\nJelena Đokić, astrološkinja koja redovno gostuje u „150 minuta“, dala je prognozu za srpsku fudbalsku reprezentaciju, i navela kojoj su zemlji na Mundijalu zvezde najviše naklonjene. Takođe se osvrnula i na svaki znak posebno, nezavisno od svetskog fudbalskog prvenstva.\nOd četvrtka počinje period proslava rođendana Rakovima i oni će moći, kako je rekla Jelena Đokić, da se prepuste uživanju, ali i proširenju porodice. Vage mogu da razgovaraju o statusu na poslu i o povećanju zarade. Slobodno pregovorajte, savetovala je pripadnike ovog znaka astrološkinja Đokić.\nŠta se dešava sa ostalim znacima, pogledajte u prilogu koji sledi.


BalkanMagazin :: Moguć prelazak na čistu energiju do polovine veka\nMoguć prelazak na čistu energiju do polovine veka\npetak, 03. januar 2020 11:14\nNaučnici sa američkog univeziteta Standford tvrde da već postoji 95 odsto tehnologija potrebnih da bi do 2050. godine na čistu enegiju prešle143 zemlje sveta.\nKompletan prelazak na čistu energiju do 2050. moguće je savladati, tvrde naučnici sa poznatog američkog univerziteta Standford. Prema njihovom planu za 143 zemlje sveta, koji prenosi AP, taj prelazak bi koštao 73 biliona dolara, ali bi se isplatio za samo sedam godina.\nO kojem redu veličina se radi govori činjenica da je bruto društveni proizvod američke ekonomija (BDP) znosio prošle godine između 21 i 22 biliona dolara.\nNaučnici sa ovog univerziteta su sličan plan napravili još 2009. godine, kada su računali sa 2030. kao ciljnom godinom za prelazak na čistu energiju, ali sada priznaju da je 2050. iz političkih i socijalnih razloga praktičniji i ostvarljiviji rok za ovaj cilj.\nNo, i kompletan prelazak na obnovljive izvore do 2050, o kome se u poslednje vreme govori, se dosta često smatra za preterano ambiciozan i teško ostvarljiv cilj. Naučnici sa Standforda tvrde, ipak, da je to sasvim moguće i ističu da već sada postoji 95 odsto tehnologija, potrebnih da se na čistu energiju pređe u svim ekonomskim granama i područjima života, kao što su lokalni saobraćaj, industrija, poljoprivreda, šumarstvo, armija... Problematični su, za sada, još samo transport na velike daljine i pomorski saobraćaj.\nNaučnici su u studiji, objavljenoj u stručnom žurnalu Uan Ert (One Earth - Jedna zemlja) predstavili plan za svih 143 zemlje sveta prema kome bi se u narednih 30 godina mogla smanjiti tražnja za energijom za čak 57 odsto. Tu tražnju bi mogle u potpunosti da pokriju hidro i solarne elektrane, kao i vetrenjače i rezervoari energije. Kompletan prelazak na obnovljive izvore, koji bi koštao 73 biliona dolara, oslanjao bi se znatnim delom na nove tehnologije.\n“S obzirom na prethodne računice verujemo da bi se ograničilo globalno otopljavanje na 1,5 stepen Celzijusa”, ističe glavni autor studije Mark Džekobson (Jacobson), koji upozorava da se dosat veliki broj zemalja obavezao na borbi protiv klimatskih promena, ali da još uvek ne znaju šta praktično treba da rade.\nPrema ovom planu, stvoriće se oko 28,6 miliona više novih radnih mesta od broja radnih mesta koja će biti ugašena. Istovremeno bi se snizili troškovi za energetiju, zdravstvo i klimu za čak 91 odsto.


Pripreme za gradnju marine u Velikom Gradištu\nMinistarstvo trgovine, turizma i telekomunikacija potpisalo je sa Agencijom za upravljanje lukama, opštinom Veliko Gradište i preduzećem Srbijavode, sporazum o realizaciji prve faze projekta izgradnje marine u Velikom Gradištu, saopštila je danas ministarka Tatjana Matić. (Foto: Ministarstvo trgovine, turizma i telekomunikacija)\nfeb 02 2022 15:19\nOtvorena deonica auto-puta od Preljine do Pakovraće\nNa auto-putu "Miloš Veliki" danas je za saobraćaj otvorena deonica Preljina-Pakovraće, dužine oko 11,5 kilometara. (Čačak, 30.01.2022 - Otvaranje deonice Preljina-Pakovraće na auto-putu Miloš Veliki čemu je prisustvovala predsednica Vlade Ana Brnabić. Foto: Fonet)\njan 30 2022 12:27\nU 2021. godini 3,286 miliona putnika\nAerodrom Nikola Tesla Beograd je u 2021. godini opslužio 3.286.000 putnika, što je 73 odsto više nego u 2020. godini, ali skoro upola manje nego što je to bio slučaj u 2019. godini, saopštila je grupacija Vansi Erports (Vinci Airports), predstavljajući rezultate saobraćaja u 2021. godini u svojoj mreži aerodroma. (Foto: Aerodrom Nikola Tesla, beg.aero)\njan 18 2022 16:13\nViz er najodrživija avio-kompanija\nEvropski niskobudžetni avioprevoznik Viz er (Wiz air) proglašen je za najodrživiju avio-kompaniju u Evropi na osnovu ocene firme Sustainalytics, saopšteno je danas. (foto: Wizz Air A320, wizzair.com)\njan 17 2022 13:43\n„Infrastruktura železnice Srbije“ saopštila je danas da u ponedeljak, 17. januara, počinju dinamička testiranja na pruzi za velike brzine Beograd - Novi Sad. (Radovi na izgradnji vijadukta i tunela „Čortanovci“, infrazs.rs)\njan 12 2022 13:27\nViz er među najbezbednijim avio-kompanijama\nViz er (Wizz Air), avio-kompanija sa najvećom stopom rasta u Evropi, svrstana je među 10 najbezbednijih avio-kompanija na svetu u 2022. godini, u izboru jedine svetske rejting agencije u oblasti bezbednosti Erlajnrejtings. (Foto: Wizz Air A321, wizzair.com)\njan 10 2022 18:52\nOtkazani letovi zbog kovida\nAviokompanije širom sveta otkazale su više od 4.500 letova tokom božićnog vikenda, zbog manjka osoblja koje je zaraženo korona virusom, javljaju agencije. (U Americi su najviše letova otkazali Junajted i Delta erlajns zbog kovida, dok su Amerikan i Sautvest Erlajnz saopštili da se njihovi letovi odvijaju normalno. Foto: Pixabay)\ndec 25 2021 18:47\nOtvoren most "Bratoljub"\nMinistar komunikacija i transporta Bosne i Hercegovine Vojin Mitrović i ministar unutrašnjih poslova Srbije Aleksandar Vulin otvorili su danas most "Bratoljub" na Drini kod Bratunca, kao i granični prelaz i carinski terminal Bosne i Hercegovine i Srbije.\nnov 28 2021 13:40\nProširena kod-šer saradnja Er Srbije i Aeroflota\nEr Srbija i ruska nacionalna avio-kompanija Aeroflot proširili su postojeći kod-šer ugovor što će, kako je danas saopštio srpski avio-prevoznik, putnicima omogućiti veći izbor i fleksibilnost prilikom organizacije putovanja i lakše povezivanje preko matičnih aerodroma Er Srbije i Aeroflota. (Foto: airserbia.com)\nnov 19 2021 11:32\nLetenje skuplje zbog ekologije\nBorba protiv klimatskih promena učiniće letenje skupljim, izjavio je za BBC direktor "Delta erlajnsa" Ed Bastijan i podsetio da se ta druga najveća avio-kompanija na svetu obavezala da će u narednoj deceniji potrošiti milijardu dolara na eliminisanje ugljen-dioksida kojeg emituju njene letelice. (Foto: Let iznad oblaka aviona A350, delta.com)\nnov 14 2021 20:38


Saković: Domaći ratari neće biti ugroženi uvozom pšenice - Ratarstvo | Agroklub.rs\nSaković: Domaći ratari neće biti ugroženi uvozom pšenice\nUvoz iz Mađarske\nUvoz pšenice iz Mađarske neće imati negativne posledice po proizvodnju pšenice u Srbiji, poručio je direktor Udruženja za unapređenje proizvodnje i izvoz žita i uljarica "Žita Srbije" Vukosav Saković.\nVukosav Saković je napomenuo da to što Srbija uvozi pšenicu iz susedne Mađarske može samo dobro da utiče na ovu žitaricu u našoj zemlji.\n"Uvoz iz Mađarske oko 30.000 tona kvalitetne pšenice za poboljšanje kvaliteta domaće pšenice i brašna po zahtevu konditora neće nanetiti štetu domaćim proizvođačima, već može da utiče na povećanje cene te kategorije žitarice. Srbija u normalnim klimatskim uslovima proizvodi najviše kvalitetne pšenice u regionu, ali je njen kvalitet prošle godine pokvarila kiša u maju kada je ta žitarica cvetala," objasnio je Saković.\nZa lošu prošlogodišnju pšenicu kriva kiša u periodu cvetanja\nKvalitetna pšenica uvozi se iz Mađarske na inicijativu konditora koji su objasnili da u Srbiji ne postoji trenutno brašno odgovarajućeg kvaliteta, te da im je potrebna pomenuta pšenica kako bi uspeli da proizvedu hleb i druge pekarske proizvode od kvalitetnog brašna.\nSaković je objasnio da su za loš kvalitet prošlogodišnje pšenice u Srbiji krive padavine u maju mesecu koje su izazvale pojavu bolesti što je uticalo na sam kvalitet ove ratarske kulture.\n"Proizvođači nisu zbog raskvašenog terena mogli da uđu mehanizacijom u njive da bi je zaštitili odgovarajućim hemijskim preparatima. Zaštita je efikasna samo ako se obavi nekoliko dana nakon razvoja infekcije," poručio je Saković.\nPut do kvalitetne pšenice u Srbiji konditorima otežava to što se neretko dešava da je ona pomešana sa onom koja nije zadovoljavajućeg kvaliteta. U našoj zemlji nema dovoljno mesta u skladištima da se kvalitetna pšenica odvoji od manje kvalitetne.\nOve godine pšenica u boljoj fazi razvijanja\nMeđutim, uvoz pšenice iz Mađarske biće dobra prilika za ratare koji još uvek nisu prodali svoju kvalitetnu pšenicu. Oni će sada moći po boljoj ceni od 25 dinara po kilogramu da plasiraju na tržište svoju kvalitetnu skladištenu pšenicu.\nKada su vremenske prilike odgovorajuće i pogoduju proizvodnji ove žitarice, može se oceniti koliko će biti proizvedeno kvalitetne, a koliko pšenice za ishranu stoke.\n"U godinama kada nema ekstremnih klimatskih poremećaja u Srbiji se proizvede oko 45 odsto kvalitetne pšenice i deset do 12 odsto za stočnu ishranu, ali je teško proceniti koliko je kvalitetne pšenice proizvedeno prošle godine," naveo je Saković.\nOn je podsetio da se pod ovom ratarskom kulturom nalazi oko 550.000 hektara površine ocenivši da je pšenica trenutno u boljoj fazi razvijanja nego u toku zime 2019. godine.\nMeđutim, za period cvetanja i razvoj u proleće biljkama je neophodna vlaga, a kako nema dovoljno padavina u toku zime postoji bojazan da pšenica neće imati potrebne zalihe vlage za proleće. S toga, Saković dodaje da bi bilo poželjno da što pre padne sneg, prenosi Danas.\nPšenica Uvoz pšenice Vukosav Saković